Q=2	C=2	SS=2	LS=0	PS=0	DC=0	LC=0	SD=0	BS=1	G0=112	G1=90	G2=39	DLID=az_RU	BODY=Һәгиги азадлыға ҝедән јол — Ҝөзәтчи гүлләсинин ОНЛАЈН КИТАБХАНАСЫ\nw18 апрел с. 3—7\nҺәгиги азадлыға ҝедән јол\nҜөзәтчи гүлләси 2018\nБИР ЗАМАН ИНСАНЛАР ҺӘГИГӘТӘН АЗАД ИДИ\nҺӘГИГИ АЗАДЛЫГ НЕҸӘ ИТИРИЛДИ?\nҺӘГИГИ АЗАДЛЫҒЫ НЕҸӘ ГАЗАНМАГ ОЛАР?\nЈеһоваја ибадәт едәнләрин азадлығы\nВаһид һәгиги Аллаһа ибадәт един\n«Әҝәр Оғул сизи азад етсә, сиз, һәгигәтән дә, азад олаҹагсыныз» (ЈӘҺ. 8:36).\nНӘҒМӘ: 54, 36\nНисби азадлыг нәдир?\nИса Мәсиһ һансы азадлығы вәд едиб вә ону неҹә газана биләрик?\n1, 2. а) Инсанлар азадлыг әлдә етмәк үчүн нәләрә әл атыр? б) Азадлыг уғрунда апарылан мүбаризәләр нә илә нәтиҹәләниб?\nБУ ҜҮН бәрабәрлик, мүстәгиллик, азадлыг барәдә чох данышылыр. Дүнјанын бир чох јериндә инсанлар зүлмдән, ајры-сечкиликдән вә јохсуллугдан азад олмаға чалышыр. Бәзиләри исә сөз азадлығы, сечим азадлығы тәләб едир, өз мүгәддәратларыны өзләри тәјин етмәк истәјирләр. Үрәји истәјән кими јашамаг, истәдијини етмәк чохларынын арзусудур.\n2 Инсанлар бу арзуларына чатмаг үчүн үсјан галдырыр, нүмајишләр кечирир, чеврилишләр, ингилаблар едирләр. Бәс азадлыг уғрунда апарылан бу мүбаризәләр арзуолунан нәтиҹәләр верирми? Хејр! Әксинә, чох вахт бу ҹәһдләр фаҹиәләрә, инсан тәләфатына сәбәб олур. Бүтүн бунлар Сүлејман пејғәмбәрин јаздығы сөзләрин доғрулуғуну бир даһа сүбут едир: «Инсанын инсана ағалыг етмәси инсанын зәрәринә олуб» (Ваиз 8:9).\n3. Һәгиги хошбәхтлик вә мәмнунлуг дујмаг үчүн нә етмәлијик?\n3 Шаҝирд Јагуб һәгиги хошбәхтлик вә мәмнунлуг газанмағын јолу барәдә јазмышды: «Камил азадлыг ганунуна диггәтлә бахан вә она бағлы галан адам... өз ишиндә хошбәхт олаҹаг» (Јаг. 1:25). Камил азадлыг ганунуну верән Јеһова инсанларын һәгигәтән хошбәхт вә мәмнун олмасы үчүн билир онлара нә лазымдыр. О, јаратдығы илк инсан ҹүтүнә хошбәхт олмалары үчүн һәр шеј, о ҹүмләдән һәгиги азадлыг бәхш етмишди.\n4. Адәмлә Һәвванын саһиб олдуглары азадлыг барәдә нә демәк олар? (Мәгаләнин әввәлиндәки шәклә бахын.)\n4 Јарадылыш китабынын илк ики фәслиндә Адәмлә Һәвванын саһиб олдуглары азадлыг барәдә охујуруг. Онлар горху, зүлм, еһтијаҹ нәдир билмирдиләр. Гиданын, ишсизлијин дәрдини чәкмир, хәстәликдән, өлүмдән азад идиләр. Бу ҝүн белә бир азадлығын јалныз хәјалыны гура биләрик (Јар. 1:27—29; 2:8, 9, 15). Бәс демәк олармы ки, Адәмлә Һәвваја верилән азадлыг мәһдудијјәтсиз иди?\n5. Һәгиги азадлыг инсанларын дүшүндүјү азадлыгдан нә илә фәргләнир?\n5 Чохларынын фикринҹә, һәгиги азадлыг одур ки, инсан нәтиҹәсини дүшүнмәдән ағлындан кечән һәр шеји едә билсин. «Уорлд бук» енсиклопедијасында азадлыг «сечим едиб ону һәјата кечирмәк имканы» кими изаһ олунур. Бунунла јанашы, орада белә фикир дә гејд олуб: «Һүгуги тәрәфдән бахдыгда, ҹәмијјәтдә гојулан мәһдудијјәтләр әдаләтсиз, лазымсыз вә әсассыз олмадығы тәгдирдә инсанлары азад адландырмаг олар». Бу сөзләр ҝөстәрир ки, ҹәмијјәтдә азадлыгдан һәр кәсин јарарланмасы үчүн мүәјјән мәһдудијјәтләр лабүддүр. Ортаја белә бир суал чыхыр: Бәс мәһдудијјәтләрин әдаләтли, лазымлы вә әсаслы олуб-олмадығына гәрар вермәјә кимин һаггы чатыр?\n6. а) Нәјә ҝөрә мүтләг азадлыға јалныз Јеһова саһибдир? б) Инсанлар һансы азадлыға саһибдир? Сәбәби изаһ един.\n6 Азадлыг мәсәләсиндә бир шеји јадда сахламалыјыг ки, мүтләг вә мәһдудијјәтсиз азадлыға јалныз вә јалныз Јеһова Аллаһ саһибдир. Чүнки О, һәр шејин јараданыдыр вә бүтүн каинатын Һөкмдарыдыр (1 Тим. 1:17; Вәһј 4:11). Аллаһын уҹалығыны, әзәмәтини Давуд падшаһын неҹә ҝөзәл сөзләрлә тәсвир етдијини јадыныза салын. (1 Салнамәләр 29:11, 12 ајәләрини охујун.) Ҝөјдә вә јердә олан бүтүн варлыгларын азадлығы исә нисби вә мәһдуддур. Јеһова истәјир ки, биз һансы мәһдудијјәтләрин әдаләтли, лазымлы вә әсаслы олдуғуна гәрар вермәјә јалныз Онун һаггы чатдығыны дәрк едәк. Аллаһ елә илк инсаны јараданда она мүәјјән мәһдудијјәтләр гојмушду.\n7. Гејри-ихтијари олараг етдијимиз һансы шејләр хошбәхтлијимизә вәсилә олур?\n7 Јеһова Аллаһ Адәмлә Һәвваја бир чох саһәдә азадлыг версә дә, мүәјјән саһәләрдә сечим һаггы гојмамышды. Мисал үчүн, онлар анлајырдылар ки, јашамаг үчүн нәфәс алмалы, јемәк јемәли, јатмалыдырлар. Бу кими шејләри гејри-ихтијари етсәләр дә, истәнилән һалда бунлар мәһдудијјәтдир. Бәс Адәмлә Һәвва бунлары етмәли олдуглары үчүн өзләрини азадлыгдан мәһрум һисс едирди? Әлбәттә ки, јох. Јеһова онларын һәтта бу кими ади шејләрдән дә мәмнунлуг дујмасынын гејдинә галмышды (Зәб. 104:14, 15; Ваиз 3:12, 13). Ҝүмраһлыг бәхш едән тәмиз һаваны гәбул етмәк, ләзиз јемәк јемәк, јатыб јорғунлуғу чыхармаг кимә зөвг ҝәтирмир? Биз бүтүн бунлары өзүмүзә јүк, јахуд мәһдудијјәт һесаб етмирик. Шүбһәсиз ки, Адәмлә Һәвва үчүн дә бу белә иди.\n8. Аллаһ илк инсан ҹүтүнә һансы хүсуси тапшырығы вермишди вә нә мәгсәдлә?\n8 Јеһова Адәмлә Һәвваја хүсуси бир тапшырыг вермишди. Онлар төрәјиб чохалараг јер үзүнү долдурмалы вә она саһиб олмалы идиләр (Јар. 1:28). Бу тапшырыг онларын азадлығыны әлләриндән алырдымы? Сөзсүз ки, јох! Бу әмрә табе олмагла онлар Јараданын нијјәтинин һәјата кечмәсиндә иштирак едә, јәни јер үзүнү камил инсан ҹәмијјәтинин әбәди мәскәни олаҹаг ҹәннәтә чевирә биләрдиләр (Әшј. 45:18). Бу ҝүн инсанын субај галмасы, јахуд аилә гуруб өвлад саһиби олмамасы Аллаһа итаәтсизлик сајылмыр. Бунунла белә, үмумиликдә бүтүн инсанлар аилә һәјатынын ҝәтирдији чәтинликләрә рәғмән, евләнир вә өвлад саһиби олурлар (1 Кор. 7:36—38). Сәбәб одур ки, бүтүн бунлар инсана хошбәхтлик вә мәмнунлуг бәхш едир (Зәб. 127:3). Адәмлә Һәвва Јеһоваја садиг галса иди, һәм никаһын, һәм дә аиләнин бәхш етдији хошбәхтлији әбәди дада биләрдиләр.\n9. Јарадылыш 2:17 ајәсиндәки әмрин әдаләтсиз, лазымсыз вә әсассыз олмадығыны изаһ един.\n9 Јеһова Адәмлә Һәвваја башга бир әмр дә вермиш вә бу әмри поздуглары тәгдирдә онлары ҝөзләјән агибәт барәдә демишди: «Хејирлә шәри билмә ағаҹынын мејвәсиндән јемә, чүнки ондан јејән ҝүн һөкмән өләҹәксән» (Јар. 2:17). Сизҹә, бу әмрдә әдаләтсиз, лазымсыз вә әсассыз нәсә вар иди? Доғруданмы бу әмр Адәмлә Һәвванын азадлығыны әлиндән алырды? Гәтијјән! Һәтта бир сыра Мүгәддәс Китаб алимләри бу әмрин мәнтигли вә јериндә олдуғуну гејд едирләр. Мәсәлән, бир алим дејир: «Аллаһын [Јарадылыш 2:16, 17 ајәләриндә] вердији әмрин мәғзи о иди ки, инсан үчүн нәјин јахшы... нәјин пис... олдуғуну јалныз Аллаһ билир. Инсан һәр шејин јахшы олмасыны истәјирсә, Аллаһа ҝүвәнмәли вә итаәт етмәлидир. Аллаһа итаәтсизлик едәндә исә нәјин јахшы... нәјин пис... олдуғуну өзү гәрарлашдырмалы олур». Бу исә инсанын дашыја биләҹәји јүк дејил.\nАдәмлә Һәвванын сечими фәлакәтлә нәтиҹәләнди! (9—12 абзаслара бахын)\n10. Нәјә ҝөрә ирадә азадлығыны вә нәјин јахшы, нәјин пис олдуғуна гәрар вермәк һүгугуну бир-бири илә гарышдырмамалыјыг?\n10 Јеһованын вердији бу әмри охујаркән кимсә дүшүнә биләр ки, Адәмин истәдијини етмәк азадлығы әлиндән алынмышды. Белә дүшүнәнләр ирадә азадлығы илә нәјин јахшы, нәјин пис олдуғуна гәрар вермәк һүгугуну гарышдырыр. Адәмлә Һәвва Аллаһа итаәт едиб-етмәмәји сечмәкдә сәрбәст идиләр. Амма нәјин јахшы, нәјин пис олдуғуна гәрар вермәк һүгугу јалныз Јеһоваја мәхсусдур, тәк Онун буна там һаггы чатыр. Әдән бағындакы «хејирлә шәри билмә ағаҹы» елә буну тәмсил едирди (Јар. 2:9). Биз етдијимиз сечимләрин нә илә нәтиҹәләнәҹәјини һәмишә билә билмирик, галды ки, бу сечимләрин һәмишә јахшы нәтиҹәләнәҹәјинә зәманәт верәк. Елә бу сәбәбдән инсанларын хош нијјәтдән ирәли ҝәләрәк етдији сечимләрин, јахуд вердикләри гәрарларын изтираб, фәлакәт вә фаҹиәјә ҝәтириб чыхартдығынын тез-тез шаһиди олуруг (Мәс. 14:12). Бәли, инсанын баҹарығы мәһдуддур. Јеһова Адәмлә Һәвваја вердији әмр васитәсилә онлара һәгиги азадлыгдан дүзҝүн истифадә етмәји өјрәтмәк истәјирди. Бәс Адәмлә Һәвва буна неҹә гаршылыг верди?\n11, 12. Адәмлә Һәвванын сечими нә үчүн фәлакәтлә нәтиҹәләнди? Нүмунә чәкин.\n11 Билдијимиз кими, Адәмлә Һәвва итаәтсизлији сечди. Шејтанын «ҝөзләриниз ачылаҹаг вә сиз хејирлә шәри биләрәк Аллаһ кими олаҹагсыныз» вәди Һәвваја елә хош ҝәлди ки, о, «јох» дејә билмәди (Јар. 3:5). Бәс Шејтанын дедикләри јеринә јетди? Адәмлә Һәвва даһа чох азадлыг газанды? Хејр, әксинә, онлар чох кечмәдән анладылар ки, Јеһованын сөзүндән чыхыб өз билдијини етмәјин сону аҹынаҹаглы олур (Јар. 3:16—19). Она ҝөрә ки, Јеһова инсанлара нәјин јахшы, нәјин пис олдуғуна гәрар вермәк ихтијары вермәјиб. (Мәсәлләр 20:24; Әрәмја 10:23 ајәләрини охујун.)\n12 Буну даһа јахшы баша дүшмәк үчүн ҝәлин бир нүмунәјә бахаг. Адәтән, пилот сәфәрини уғурла баша чатдырмаг үчүн мүәјјән олунмуш учуш хәттини изләмәлидир. О, навигасија аваданлыгларынын, һәмчинин диспетчерлә учуш боју әлагә сахламағын сајәсиндә сағ-саламат мәнзил башына чатыр. Амма ҝөстәрилән тәлиматлара әмәл етмәсә вә истәдији хәтт илә һәрәкәт етсә, тәјјарә гәзаја уғраја биләр. Ејнилә, Адәмлә Һәвва да өз истәдикләри јолла ҝетмәји сечдиләр. Онлар Јеһованын тәлиматларындан имтина етдиләр. Бәс бу, нә илә нәтиҹәләнди? Һәм өзләри, һәм дә ҝәләҹәк нәсилләри ҝүнаһ вә өлүмә мүбтәла олду (Ром. 5:12). Адәмлә Һәвва нәјин јахшы, нәјин пис олдуғуну тәјин етмәк ихтијарыны өз әлинә алмагла әсл азадлыгдан мәһрум олду.\n13, 14. Һәгиги азадлығы неҹә газанмаг олар?\n13 Бәзи инсанлар дүшүнүр ки, азадлыг нә гәдәр чох олса, о гәдәр јахшыдыр. Дүздүр, азадлыг бир чох саһәләрдә фајда ҝәтирир. Лакин бир анлыг тәсәввүр един: һеч бир мәһдудијјәт олмаса, дүнја нә вәзијјәтдә олар? Бунунла бағлы «Уорлд бук» енсиклопедијасында дејилир ки, һәр бир мүтәшәккил ҹәмијјәтин мүрәккәб ганунлары вар, чүнки онлар инсанларын азадлығыны һәм горумалы, һәм дә мәһдудлашдырмалыдыр. Бу исә асан дејил. Елә бу сәбәбдән бу гәдәр ганун вә бу ганунлары изаһ едиб тәтбиг етмәјә чалышан сајсыз-һесабсыз гануншүнас вә һаким вар.\n14 Бүтүн бунларын там әксинә олараг, Иса Мәсиһ һәгиги азадлыға наил олмағын јолуну садә вә ајдын сөзләрлә изаһ етмишди. О демишди: «Әҝәр мәним сөзләримә даима әмәл етсәниз, демәли, сиз, һәгигәтән, мәним шаҝирдләримсиниз. Сиз һәгигәти дәрк едәҹәксиниз вә һәгигәт сизи азад едәҹәк» (Јәһ. 8:31, 32). Мәсиһин бәһс етдији һәгиги азадлыға наил олмаг үчүн ики шеј лазымдыр. Биринҹиси, онун өјрәтдији һәгигәтләри гәбул етмәк, икинҹиси, онун шаҝирди олмаг. Јалныз бу һалда һәгигәтән азад ола биләрик. Бәс сөһбәт һансы азадлыгдан ҝедир? Мәсиһ изаһ едир: «Ҝүнаһ ишләјән һәр бир адам ҝүнаһын көләсидир... Әҝәр Оғул сизи азад етсә, сиз, һәгигәтән дә, азад олаҹагсыныз» (Јәһ. 8:34, 36).\n15. Иса Мәсиһ бизә һансы азадлығы вәд едиб?\n15 Исанын вәд етдији азадлыг бу ҝүн инсанларын ҹан атдығы сијаси, иҹтимаи азадлыгдан гат-гат үстүндүр. Мәсиһ «Оғул сизи азад етсә, сиз, һәгигәтән дә, азад олаҹагсыныз» дејәркән бәшәријјәтин үзләшдији көләлијин ән бетәриндән — ҝүнаһын көләлијиндән данышырды. Ҝүнаһ бизи пис шејләри етмәјә сөвг етмәклә јанашы, дүзҝүн олдуғуну билдијимиз вә ја баҹардығымыз шејләри етмәјә дә мане олур. Мәһз бу мәнада биз ҝүнаһын көләсијик. Ҝүнаһын нәтиҹәси исә мәјуслуг, әзаб, изтираб вә ахырда өлүмдүр (Ром. 6:23). Һәвари Булус ҝүнаһын көләси олмағын нә гәдәр әзаблы олдуғуну јахшы билирди. (Ромалылара 7:21—25 ајәләрини охујун.) Биз јалныз ҝүнаһ гандаллары ачыландан сонра Адәмлә Һәвванын бир заманлар саһиб олдуғу һәгиги азадлыға саһиб ола биләҹәјик.\n16. Һәгигәтән азад олмаг үчүн нә етмәлијик?\n16 Иса Мәсиһ «сөзләримә даима әмәл етсәниз» демәклә ҝөстәрир ки, онун бизи азад етмәси биздән тәләб олунан шејләр вар. Нәләр? Јеһованын һәср олунмуш хидмәтчиләри олан бизләр өзүмүзү инкар едиб Мәсиһин тәлимләри чәрчивәсиндә јашамағы сечмишик (Мәт. 16:24). Ҝәләҹәкдә онун фидјә гурбанлығынын бәхш етдији бүтүн немәтләри даданда исә биз һәгигәтән азад олаҹағыг.\n17. а) Әсл хошбәхтлијә неҹә наил ола биләрик? б) Нөвбәти мәгаләдә сөһбәт нәдән ҝедәҹәк?\n17 Иса Мәсиһин давамчылары олан бизләр онун тәлимләринә ујғун јашасаг, һәјатымыз һәгигәтән мәналы вә хошбәхт олаҹаг. Ҝәләҹәкдә исә, ҝүнаһ вә өлүмүн көләлијиндән тамамилә азад олаҹағыг. (Ромалылара 8:1, 2, 20, 21 ајәләрини охујун.) Нөвбәти мәгаләдә бу ҝүн саһиб олдуғумуз азадлыгдан ағылла истифадә етмәјин јоллары арашдырылыр. Бу биликләрин сајәсиндә һәгиги азадлыг бәхш едән Аллаһы әбәдијјәт боју шәрәфләндирә биләҹәјик.


Q=0	C=0	SS=0	LS=0	PS=0	DC=0	LC=0	SD=0	BS=0	G0=23	G1=18	G2=11	DLID=az_RU	BODY=Fevral 19, 2018 - 9:37 PM Хәбәрин коду : 882633 Мәнбә : Дејерлер Link:\nҺәзрәт Пејғәмбәр (с) бујурур: “Фатимә (с.ә) - бәдәнимин бир парчасыдыр. Һәр ким ону гәзәбләндирәр мәни гәзәбләндирмиш олар”.\nӘһли Бејт (әлејһимус-сәлам) - АБНА – Хәбәр Аҝентлији: Ханым Зәһранын (с.ә) шәһадәти илә бағлы мүхтәлиф рәвајәтләр вар. Амма алимләр тәрәфиндән ики јанашма мөтәбәр һесаб едилир. Биринҹиси Ислам Пејғәмбәринин (с) дүнјадан көчмәсиндән, јәни һиҹри 11-ҹи илин сәфәр ајынын 28-дән 75 ҝүн сонра, јәни ҹәмадиул-әввәлин 13-ҹү ҝүнүдүр. Бу ҝүнләрә "Фатимәји-әввәл" дејилир. Икинҹи рәвајәтә ҝөрә исә Ислам Пејғәмбәринин (с) дүнјадан кечмәсиндән 95 ҝүн сонра, јәни ҹәмадиус-санинин 3-ҹү ҝүнүдүр.\nҺәзрәт Зәһра (с.ә) – һәмин һәгигәтдир ки, Пејғәмбәримиз (с) вә Мәсум Имамларымыз (ә) онун һаггында нә гәдәр данышсалар да, јенә дә биз инсанлар үчүн ҝизлидир. Имам Садиг (ә) Гәдр ҝеҹәсини дәрк етмәк һаггында бујурур: “Ләјләтул - Фатимәдир, Гәдр исә Аллаһдыр. Она ҝөрә дә һәр ким Фатимәнин (с.ә) һәгигәтини танымаг тофигинә наил оларса, шүбһәсиз ки, Гәдр ҝеҹәсини дә дәрк етмиш олар”. (Тебјан)\nБәли, Гәдр ҝеҹәсинин тәк һәгигәти - Һәзрәти Зәһрадыр (с.ә). Бу, Фатимәдир (с.ә) ки, он бир Кәламуллаһын зүһуруна сәбәб олмушдур. Ханымын (с.ә) фәзиләти һаггында тәкҹә о бәсдир ки, Һәзрәт Пејғәмбәр (с) ону елә мәдһ етмишдир ки, дүнјада олан һеч бир гадыны белә мәдһ етмәмишдир. Һәтта өз һәјат јолдашлары вә башга гызлары һаггында да бу сөзләри демәмишди. Ону бәдәнинин парчасы, ҝөзүнүн нуру вә үрәјинин мејвәси адландырмышдыр.\nНәгл едилир ки, бир ҝүн әзиз Пејғәмбәр (с) евиндән бајыра чыхыр вә гызы Фатимәнин (с.ә) әлиндән тутмушду. О, бу һалда бујурду: “Һәр ким ону таныјырса, таныјыр, һәр ким танымырса, билсин ки, Фатимә (с.ә) Муһәммәдин (с) гызыдыр. О, мәним бәдәнимин парчасыдыр. О, мәним гәлбимдир ки, ики бөјрүмүн арасында јерләшир. Һәр ким она әзијјәт верәрсә, мәнә әзијјәт вермиш олар. Һәр ким мәнә әзијјәт верәрсә, Аллаһа әзијјәт вермишдир”.\nӘзиз Пејғәмбәрдән (с) ҝәлән башга бир һәдисдә охујуруг: “Аллаһ Фатимәнин (с.ә) нурундан ҝөјү вә јери јаратды. Она ҝөрә дә јер вә ҝөј гызым Фатимәнин (с.ә) нурундандыр. Гызымын нуру исә Аллаһын нурундандыр. Гызым Фатимә (с.ә) јер вә ҝөјдән даһа үстүндүр”.\nҺәзрәт Рәсулаллаһ (с) бујурур: “Мәним заманымда ән үстүн киши - Әлидир (ә), әввәлинҹи вә ахырынҹы үстүн гадын исә Фатимәдир (с.ә)”.\nҺәзрәт Пејғәмбәр (с) бујурур: “Әҝәр бүтүн јахшылыглар вә әхлаг фәзиләтләри мүҹәссәм олса, лајиглидир ки, Фатимә (с.ә) олсун. Бәлкә Фатимә (с.ә) бунларын һамысындан даһа уҹадыр”.\nБүтүн бу һәдисләрдән ҝөрүндүјү кими, Һәзрәт Зәһра (с.ә) - ән үстүн бир ханымдыр. Һеч кәс фәзиләт вә мәгам уҹалығы бахымындан Ханыма (с.ә) чата билмәз.


Q=2	C=0	SS=0	LS=0	PS=2	DC=0	LC=0	SD=0	BS=2	G0=27	G1=24	G2=10	DLID=az_RU	BODY=Һәвариләр ҹәсарәтлә тәблиғ едирләр | Мүгәддәс Китабын чатдырдығы хәбәр\nҺәвариләр ҹәсарәтлә тәблиғ едирләр\nТәгибләрә бахмајараг, мәсиһи јығынҹағы сүрәтлә бөјүјүр\nИСАНЫН ҝөјә галхмасындан он ҝүн сонра ерамызын 33-ҹү или јәһудиләрин Әллинҹи ҝүн бајрамында тәхминән 120 шаҝирд Јерусәлимдә бир евдә топлашмышды. Гәфләтән ҝүҹлү күләк сәсинә бәнзәр бир сәс евә јајылды. Шаҝирдләр мөҹүзәви шәкилдә билмәдикләри дилләрдә данышмаға башладылар. Бу гәрибә һадисәләри нә илә изаһ етмәк оларды? Аллаһ шаҝирдләрә мүгәддәс руһ вермишди.\nБајрамы гејд етмәк үчүн бир чох јердән инсанлар ҝәлдијиндән һәјәтдә бөјүк издиһам вар иди. Бу инсанлар Исанын шаҝирдләринин онларын доғма дилиндә сәрбәст данышдығыны ешидәндә һејрәтә ҝәлдиләр. Баш верәнләри изаһ едәркән Бутрус Јуилин Аллаһын Өз мүгәддәс руһуну төкмәсинә даир пејғәмбәрлијинә истинад етди. Бу пејғәмбәрлијә әсасән, һәмин руһ үзәринә төкүлдүјү инсанлара мөҹүзәви әнамлар бәхш едәҹәкди (Јуил 2:28, 29). Мүгәддәс руһун бу ҹүр мөһтәшәм тәзаһүрүндән мүһүм дәјишиклијин баш вердији ајдын ҝөрүндү: Аллаһ исраиллиләри лүтфүндән мәһрум едәрәк јениҹә тәсис олунмуш мәсиһи јығынҹағына илтифат ҝөстәрди. Аллаһа дүзҝүн шәкилдә хидмәт етмәк истәјәнләр инди Мәсиһин давамчысы олмалы идиләр.\nЕјни заманда, мүгавимәтләр артырды. Нәтиҹәдә, дүшмәнләр шаҝирдләри һәбсханаја салдылар. Анҹаг ҝеҹә јарысы Јеһованын мәләји һәбсхананын гапысыны ачды вә шаҝирдләрә тәблиғи давам етдирмәләрини сөјләди. Дан јери сөкүлән кими шаҝирдләр тәблиғ ишини давам етдирдиләр. Онлар мәбәдә ҝириб Иса һаггында хош хәбәри өјрәтмәјә башладылар. Онлары тәгиб едән диндарлар гәзәбләнәрәк тәблиғи дајандырмағы әмр етдиләр. Һәвариләр исә ҹәсарәтлә ҹаваб вердиләр: «Биз инсанлара јох һөкмдарымыз Аллаһа итаәт етмәлијик» (Һәвариләрин ишләри 5:28, 29).\nТәгибләр ҝет-ҝедә даһа да шиддәтләнирди. Бәзи јәһудиләр шаҝирд Стефаны күфр етмәкдә ҝүнаһландырараг ону өләнә кими дашладылар. Тарслы Шаул адлы бир ҹаван баш верәнләри ҝөрүр вә дәстәкләјирди. Сонрадан о, Мәсиһин давамчыларыны һәбс етмәк үчүн Дәмәшгә јолланды. Шаул јол ҝедәркән ҝөјдән сачан нур әтрафы бүрүдү вә бир сәс деди: «Шаул, Шаул, мәни нијә тәгиб едирсән?» Ишыгдан ҝөзләри тутулмуш Шаул сорушду: «“Аға сән кимсән?“ Сәс ҹаваб верди: “Мән... Исајам“» (Һәвариләрин ишләри 9:3—5).\nҮч ҝүн сонра Иса Һәнәнја адлы шаҝирдини Шаулун јанына ҝөндәрди ки онун ҝөзләрини ачсын. Шаул вәфтиз олунду вә Иса һаггында ҹәсарәтлә тәблиғ етмәјә башлады. О, һәвари Булус кими танынды вә мәсиһи јығынҹағынын фәал үзвләриндән бири олду.\nИсанын шаҝирдләри Аллаһын Падшаһлығы һаггында хош хәбәри јалныз јәһудиләр вә сәмәријјәлиләрлә бөлүшүрдүләр. Анҹаг инди мәләк Рома ордусунун забити Аллаһдан горхан Корнилинин гаршысында пејда олараг һәвари Бутрусу чағырмаг үчүн адам ҝөндәрмәји она тапшырды. Бутрус бир нечә нәфәрлә бирҝә Корнилијә вә онун аиләсинә тәблиғ етди. Бутрус һәлә данышмагда икән мүгәддәс руһ һәмин гејри-јәһуди иманлыларын үзәринә ҝәлди вә һәвари онлара Иса Мәсиһин ады наминә вәфтиз олунмағы бујурду. Әбәди һәјата ҝедән јол артыг бүтүн милләтләрдән олан инсанлар үчүн ачыг иди. Јығынҹағын үзвләри хош хәбәри јахын вә узаг әразиләрә чатдырмаға һазыр иди.\nҺәвариләрин ишләри 1:1—11:21 ајәләринә әсасланыб.\nӘллинҹи ҝүн бајрамында нә баш верди?\nИсанын давамчыларынын тәблиғ етмәсинә дүшмәнләр неҹә јанашдылар?\nБүтүн халглардан олан инсанлар үчүн әбәди һәјата ҝедән јол неҹә ачылды?


Q=5	C=0	SS=0	LS=2	PS=2	DC=0	LC=0	SD=0	BS=0	G0=30	G1=28	G2=16	DLID=az_RU	BODY=Инсанлары хәбәрдар етмәк үчүн даһа чох сәј ҝөстәрин | Тәлим\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Гренландија Данимарка Индонезија Исвеч Камбоҹа Литва Малта Непал Нидерланд Норвеч Таити Украјна Чин (мандарин, садәләшдирилмиш) Чин (мандарин, әнәнәви) албан алман амһара африкаанс ајмара болгар варај венда волајта га газах гуарани гуахиро гырғыз дхолуо еве ермәни естон ефик зулу ибо илок инҝилис исланд испан италјан каталан кечуа (Ајакучо) кечуа (Боливија) кикујју кинјаруанда кирунди кореја коса куангали куанјама латыш малагаси малај маҹар ндебеле ндонга нзема оромо пангасинан полјак португал румын рус свати себуан сепеди серб серб (латын) сесуто (Лесото) сетсвана сингал словак словен сранан-тонго суаһили тагалог таи тви тигре тсонга түрк фин франсыз хорват чех чичева шона јапон јоруба јунан ҝүрҹү Һаити креолу һилигајнон әрәб өзбәк\nXX әсрин әввәлләриндә Сан-Франсискода (АБШ) инсанларын ҝүндәлик һәјатыны ҹанландыран «Маркет-стритдә ҝәзинти» адлы мараглы сәссиз филм тамашачылары һејран едир. Кинонун мүәллифләри камераны трамвајын гаршысына гурашдырмыш вә истигамәтини издиһамлы күчәјә јөнәлтмишдиләр. Филмдә фајтонлу атлар вә көһнә модел арабалар, һәмчинин алыш-вериш едәнләр вә гәзетсатан оғланлар ҝөстәрилир.\nБу филми даһа тәсирли едән онун, чох еһтимал ки, 1906-ҹы илин апрел ајында — минләрлә инсанын һәлакына вә шәһәрин һәмин һиссәсинин, демәк олар ки, тамамилә дағылмасына сәбәб олан апрелин 18-дә баш вермиш дәһшәтли зәлзәлә вә јанғындан, бир аз әввәл, чәкилмәсидир. Ҝүман ки, бу филмин кадрларына дүшән бәзи инсанлар бундан сонра ҹәми бир нечә ҝүн јашадылар. Филмин мүәллифләриндән бири олан Скот Милз бөлүшүр: «Мән о инсанлары тәзәҹә ҝөрмүшдүм, онлар башларына ҝәләҹәк фаҹиәдән хәбәрсиз идиләр. Адамын онлара јазығы ҝәлмәкдән башга әлиндән һеч нә ҝәлмир».\n1906-ҹы илдә гәфилдән баш верән зәлзәлә вә јанғын нәтиҹәсиндә Сан-Франсисконун мәркәзинин бөјүк һиссәси мәһв олду\nБир дүшүнүн, јашадығымыз ҝүнләр һәр ан сона чата биләр. Бизим дә әтрафымызда олан инсанлара јазығымыз ҝәлмәкдән башга әлимиздән һеч нә ҝәлмир. Онлар да бу системә вә онларын һәјатына гәфләтән сон гојаҹаг фәлакәтдән тамамилә бихәбәр шәкилдә өз һәјатларыны сүрүрләр. Лакин гәфил баш верән зәлзәләдән фәргли олараг, әтрафымызда јашајан инсанлары Јеһованын һөкм ҝүнүндән хәбәрдар етмәјә, аз да олса, вахтымыз галыб. Чох еһтимал ки, сиз һәр һәфтә евдән-евә тәблиғ едирсиниз, бәс инсанлары хәбәрдар етмәк үчүн даһа чох сәј ҝөстәрә биләрсинизми?\nИСА ТӘБЛИҒ ЕТМӘЈӘ ҺӘМИШӘ ҺАЗЫР ИДИ\nИсанын нүмунәси тәгдирәлајигдир, чүнки о, һәмишә иш башында иди. О, гаршылашдығы һәр кәсә, истәр јолдан кечән верҝијығана, истәрсә дә наһар вахты гаршылашдығы гадына тәблиғ едирди (Лука 19:1—5; Јәһ. 4:5—10, 21—24). Һәтта о, динҹәлмәк үчүн ајырдығы вахты да башгаларыны өјрәтмәјә сәрф едирди. Инсанлара ҹаны јандығындан о, садәҹә шаһидлик етмәклә кифајәтләнмирди (Марк 6:30—34). Биз дә бу ҝүн, Иса кими, тәблиғ ишини тәхирә салмамаг үчүн нә едә биләрик?\nОНЛАР ФҮРСӘТИ ӘЛДӘН ВЕРМИРЛӘР\nМелика адлы баҹы ҝүҹлү мүһафизәси олан бинада јашајыр. Онун гоншуларынын әксәријјәти һеч бир сијаһыда олмајан телефон нөмрәләри ишләдән вә адлары дәһлиздәки мәлумат китабчасында олмајан әҹнәби тәләбәләрдир. О, бу сакинләрлә дәһлиздә вә лифтдә руһани мөвзуларда сөһбәт етмәк фүрсәтини әлдән вермир. О дејир: «Мән бура өз саһәм кими бахырам». Мелика өзү илә бир нечә дилдә әдәбијјат ҝөтүрүр вә чохлары трактатлары вә журналлары гәбул едир. О һәмчинин онларын диггәтини жw.org веб-сајтымыза јөнәлдир. Мелика онларын бир нечәси илә артыг Мүгәддәс Китаб өјрәнмәсинә башлајыб.\nСонја да баҹардығы гәдәр һәр кәсә тәблиғ едир. О, клиникада ишләјир вә гаршысына мәгсәд гојуб ки, оранын һәр бир ишчисинә әсаслы шаһидлик версин. Әввәлҹә о, әмәкдашларынын һәр биринин тәләбатларыны вә марагларыны өјрәнмәјә чалышыр. Сонра наһар вахты онларын һәр бири илә ајры-ајрылыгда руһани мөвзуларда сөһбәт едир. Бунун сајәсиндә Сонја ики Мүгәддәс Китаб өјрәнмәсинә башлајыб. О һәмчинин фасилә вахты һәкимин гәбулуна дүшмәк үчүн нөвбәсини ҝөзләјән инсанларла да сөһбәт етмәји планлашдырыр.\nФҮРСӘТИ ӘЛДӘН ВЕРМӘЈИН\n1906-ҹы илдә баш вермиш зәлзәләдән сағ чыхмыш бир нәфәр бу һадисәни «штатда, јахуд шәһәрдә баш вермиш ән дәһшәтли фаҹиә» адландырмышды. Лакин бүтүн фәлакәтләр тезликлә «Аллаһы [танымајанларын]» үзәринә ҝәләҹәк дәһшәтли гисас ҝүнүнүн јанында көлҝәдә галаҹаг (2 Салон. 1:8). Јеһова үрәкдән истәјир ки, инсанлар дүшүнҹә тәрзләрини вә үрәкләрини дәјишсин вә Онун Шаһидләринин чатдырдығы хәбәрдарлыға һај версин (2 Пет. 3:9; Вәһј 14:6, 7).\nҜүн әрзиндә растлашдығыныз адамлара шаһидлик етмәк үчүн һәр фүрсәтдән истифадә едә биләрсинизми?\nБу чәтин ҝүнләрдә һәр биримизин инсанларын ҝөзүнү ачмаг вә онлара өз худбин истәкләриндән дөнүб Јеһованы танымаға көмәк етмәк имканы вар (Сеф. 2:2, 3). Ҝәлин чалышаг иш јолдашларымыза, гоншуларымыза, еләҹә дә һәр ҝүн гаршылашдығымыз инсанлара шаһидлик етмәк үчүн һәр бир фүрсәтдән истифадә едәк. Ҝәлин инсанлары хәбәрдар етмәк үчүн даһа чох сәј ҝөстәрәк!


Q=0	C=0	SS=0	LS=0	PS=0	DC=0	LC=0	SD=0	BS=1	G0=6	G1=5	G2=4	DLID=az_RU	BODY=Ҹ.Бајрамов: Ирәван тәрәфиндән һансыса тәклиф јохдур\nmay 11, 2022 - 6:23 PM Хәбәрин коду : 1256586 Мәнбә : ABNA24 Link:\nАзәрбајҹан Республикасынын ХИН башчысы Ермәнистанын Бакыја 6 бәндлик тәклиф вермәсинә мүнасибәт билдириб.\nАБНА24 Хәбәр Верир , Ҹејһун Бајрамов дејиб ки, Азәрбајҹан тәрәфи һәлә феврал ајында Ермәнистана сүлһ мүгавиләсинин тәмәл принсипләрини тәгдим едиб. Ермәнистан тәрәфи исә һәмин база принсипләриндә онлар үчүн гәбулолунмаз һеч нәјин олмадығыны билдирибләр.\nНазир журналистләрә ачыгламасында гејд едиб ки, даһа сонра Ермәнистан тәрәфиндән Азәрбајҹанын 5 тәклифинә 6 тәклифин верилмәси хәбәрләри јајылды. Бөјүк еһтималла, һәр кәс Ермәнистан тәрәфинин гејд етдији сәнәди ҝөрүб, чүнки онлар бу сәнәди ачыг формада јајыблар. Лакин сәнәдә бахдыгда буна тәклиф демәк олмаз. Һәмин сәнәд тәгдим олунан заман Ермәнистан тәрәфи бунун Азәрбајҹанын тәклифләринә реаксија кими билдирмишди.\nРусијалы сүлһмәрамлы гүввәләрин Гарабағда фәалијјәтинә ҝәлинҹә Ҹејһун Бајрамов вурғулајыб ки, Гарабағда Русија сүлһмәрамлыларынын јерләшмәси үчтәрәфли бәјанат әсасында һәјата кечирилир.\n“Тәбии ки, вахташыры һансыса суаллар олур вә о суаллар әсасән һәлә дә Гарабағ бөлҝәсиндә Ермәнистанын һәрби бирләшмәләринин мөвҹудлуғу, ганунсуз олараг һәмин әразиләрә сәфәрләрлә бағлыдыр. Белә олан һалда мәсәлә һәм сүһмәрамлыларын бурадакы команданлығы, һәм дә диҝәр сәвијјәләрдә галдырылыр вә мүзакирә мөвзусу олур. Азәрбајҹан тәрәфи мәсәләләрин мәһз бу мүстәвидә һәлл едилмәсинин тәрәфдарыдыр”, - дејә назир гејд едиб.


Q=2	C=2	SS=0	LS=0	PS=0	DC=0	LC=0	SD=0	BS=0	G0=83	G1=45	G2=15	DLID=az_RU	BODY=ТӘСӘВВҮР ЕЛӘ ки, сәнин миндијин гајыг батыр. Истәјәрдин, сәни хилас етсинләр? ~ Бирдән кимсә өз һәјатыны тәһлүкәјә атараг сәни хилас етсә, онда неҹә? ~ Бах, Иса мәһз буну етмишди. 37-ҹи фәсилдә өјрәндијимиз кими, бизи хилас етмәк үчүн о, өз һәјатыны фидјә олараг вериб.\nДүздүр, Иса бизи боғулмагдан хилас етмәјиб. Бәс онда нәдән хилас едиб? Јадындадыр? ~ Адәмдән мирас алдығымыз ҝүнаһ вә өлүмдән. Бәзи инсанлар чох пис ишләр ҝөрсә дә, Иса онлар үчүн дә өлүб. Белә адамлары хилас етмәк үчүн сән өз һәјатыны тәһлүкәјә атардын? ~\nМүгәддәс Китабда дејилир: «Чәтин ҝүман етмәк олар ки, кимсә салеһ уғрунда өлсүн; јахшы бир адам уғрунда бәлкә дә бири өлмәјә ҹәсарәт едәр». Бунунла белә Аллаһын Кәламында изаһ олунур ки, Иса «аллаһсызлар уғрунда өлдү». Бу адамларын ичиндә һәтта Аллаһа хидмәт етмәјәнләр дә вар иди! Мүгәддәс Китабда бунун ардынҹа дејилир: «Биз һәлә ҝүнаһкар икән [пис ишләр ҝөрәркән] Мәсиһ бизим уғрумузда өлдү» (Ромалылара 5:6-8).\nЈадындадыр, Исанын һансы һәвариси әввәлләр пис ишләр ҝөрмүшдү? ~ Һәмин һәвари јазмышды: «Мәсиһ Иса ҝүнаһкарлары хилас етмәк үчүн дүнјаја ҝәлди. О ҝүнаһкарлардан ән јаманы мәнәм». Бу сөзләри дејән һәвари Павел иди. О дејирди ки, бир заманлар ағылсыз олмуш вә пис ишләр ҝөрмүшдү (1 Тимотејә 1:15; Титуса 3:3).\nТәсәввүр елә, Аллаһ дүнјаны нә гәдәр чох севмишди ки, белә пис инсанлара ҝөрә Оғлуну өлүмә ҝөндәрмишди! Зәһмәт олмаса, Мүгәддәс Китабыны ҝөтүр вә «Јәһја» китабынын 3-ҹү фәслинин 16-ҹы ајәсиндә јазыланлары оху. Орада дејилир: «Аллаһ дүнјаны [јәни дүнјада јашајан инсанлары] елә севди ки, ваһид Оғлуну она верди; буну она ҝөрә етди ки, Она иман едәнләрин һеч бири һәлак олмасын, һамысынын әбәди һәјаты олсун».\nИса һәјатыны бизим уғрумузда гурбан верәндә һансы әзаблара дөзмәли олду?\nИса сүбут етди ки, Атасы севдији гәдәр о да бизи севир. Јәгин јадындадыр, биз бу китабын 30-ҹу фәслиндә Исанын һәбс олундуғу ҝеҹә башына ҝәлән бәзи шејләр һаггында охумушдуг. Ону баш каһин Гајафанын евинә апармыш вә орада онун үчүн мәһкәмә гурмушдулар. Исаја бөһтан атмаг үчүн јаланчы шаһидләр тутмушдулар вә ону јумругла дөјмүшдүләр. Һәмин вахт Петер дә Исаны таныдығыны данмышды. Инди ҝәл тәсәввүр едәк ки, биз орадајыг вә сонра баш верән һадисәләри ҝөрүрүк.\nСәһәр ачылыр. Иса бүтүн ҝеҹәни јатмајыб. Ҝеҹәки мәһкәмә гануни олмадығы үчүн каһинләр тез-тәләсик Синедриону, јәни јәһуди али мәһкәмәсини чағырыр вә башга бир мәһкәмә гурурлар. Бурада јенидән Исаны Аллаһа гаршы ҝүнаһ ишләтмәкдә тәгсиркар чыхарырлар.\nСонра каһинләр Исанын әл-голуну бағлајыб, ону Рома валиси Пилатын јанына ҝәтирирләр. Онлар Пилата дејирләр: ‘Иса дөвләтә гаршы чыхыр. Ону өлдүрмәк лазымдыр’. Лакин Пилат онларын јалан данышдығыны баша дүшүр. Буна ҝөрә дә дејир: ‘Мән онда сәһв бир шеј ҝөрмүрәм. Ону бурахырам’. Амма каһинләр вә диҝәр инсанлар гышгырырлар: ‘Јох! Ону өлдүр!’\nБир гәдәр сонра Пилат јенә дә ҹамаата Исаны азад едәҹәјини демәјә чалышыр. Анҹаг каһинләр халгы гызышдырырлар. Онлар да: ‘Әҝәр ону бурахсан, онда демәли сән дә дөвләтә гаршы чыхырсан! Ону өлдүр!’ — дејә гышгырырлар. Ҹамаат һај-күј салмаға башлајыр. Билирсән, Пилат нә едир? ~\nО тәслим олур. Әввәлҹә о, Исаны гамчылатдырыр, сонра исә ону өлдүрмәк үчүн әсҝәрләрә верир. Онлар Исанын башына тикандан дүзәлдилмиш чәләнҝ гојурлар вә гаршысында баш әјәрәк ону әлә салмаға башлајырлар. Сонра онлар Исаја бөјүк дирәк верирләр вә шәһәрдән кәнарда «Кәллә јери» дејилән јерә апарырлар. Орада онлар Исанын әлләрини вә ајагларыны дирәјә мисмарлајырлар. Нәһајәтдә, онлар Исанын асылараг өлдүрүлмәси үчүн дирәји јухары галдырырлар. Иса ган ичиндәдир. Онун ағрылары дөзүлмәздир.\nИса дәрһал өлмәди. О, һәлә дә дирәкдә асылы галмышды. Башчы каһинләр ону әлә салырдылар. Јолдан кечәнләр исә дејирдиләр: ‘Әҝәр Аллаһын Оғлусанса, өзүнү хилас ет вә дирәкдән дүш!’ Амма Иса јахшы билирди ки, Атасы Ону һансы иш үчүн ҝөндәриб. О баша дүшүрдү ки, бизим әбәди јашаја билмәјимиз үчүн о, өз камил һәјатыны гурбан вермәлидир. Нәтиҹәдә, ҝүнорта, тәхминән саат үчдә Иса Атасына фәрјад едиб өлдү (Матта 26:36—27:50; Марк 15:1; Лука 22:39—23:46; Јәһја 18:1—19:30).\nИса Адәмдән неҹә дә фәргләнирди! Адәм Аллаһы севдијини ҝөстәрмәди. О, Аллаһын сөзүндән чыхды. Адәм һеч бизи дә севдијини ҝөстәрмәди. О ҝүнаһ ишләтдијиндән инди һамымыз ҝүнаһлы доғулуруг. Лакин Иса һәм Аллаһы, һәм дә бизи севдијини ҝөстәрди. О, һәмишә Аллаһын сөзүнә гулаг асырды. Бүтүн бунлардан савајы, Иса Адәмин бизә вурдуғу зәрәри арадан галдырмаг үчүн өз ҹаныны гурбан верди.\nИсаны севдијимизи неҹә ҝөстәрә биләрик?\nИсанын етдији бу јахшылыға ҝөрә она миннәтдарсан? ~ Аллаһа дуа едәндә Оғлуну бизә вердијинә ҝөрә Она тәшәккүр едирсән? ~ Она етдији јахшылыға ҝөрә һәвари Павел Мәсиһә миннәтдар иди. Павел јазмышды ки, Аллаһын Оғлу ‘ону севиб, уғрунда Өзүнү фәда етди’ (Галатијалылара 2:20). Иса сәнә вә мәнә ҝөрә дә өлүб. О, өз камил һәјатыны гурбан вериб ки, биз әбәди јашаја биләк! Сөзсүз ки, Исаны севмәк үчүн бу, тутарлы сәбәбдир.\nҺәвари Павел Коринф шәһәриндәки мәсиһчиләрә јазмышды: ‘Мәсиһин мәһәббәти бизи һәрәкәтә тәшвиг едир’. Бәс неҹә фикирләширсән, бу мәһәббәт бизи һансы һәрәкәтә тәшвиг едир? ~ Ҝөр Павел нә дејир: ‘Мәсиһ һәр кәс үчүн өлдү ки, онлар Онун үчүн јашасынлар. Онлар өз кефләри үчүн јашамамалыдырлар’ (2 Коринфлиләрә 5:14, 15).\nМәсиһин хошуна ҝәлән тәрздә јашадығыны неҹә ҝөстәрә биләрсән? ~ Мәсәлән, онун һаггында өјрәндикләрини башгаларына даныша биләрсән. Јахуд ҝәл белә данышаг: тутаг ки, евдә тәксән. Нә ата-анан, нә дә башга адам сәнин нә етдијини ҝөрмүр. Сән телевизорда вә ја Интернетдә Исанын хошуна ҝәлмәјән шејләрә бахаҹагсан? ~ Јадында сахла, Иса инди сағдыр вә о, бизим етдијимиз һәр бир шеји ҝөрүр.\nҺәр бир һәрәкәтимизи ким ҝөрүр?\nМәсиһи севмәјимизин диҝәр сәбәби исә одур ки, биз Јеһоваја охшамаг истәјирик. Иса демишди: ‘Ата мәни севир’. Билирсән, нәјә ҝөрә Аллаһ Исаны севир? Бәс биз Исаны нијә севмәлијик? ~ Чүнки Иса Аллаһын ирадәсини јеринә јетирмәк үчүн һәтта өлмәјә дә һазыр иди (Јәһја 10:17). Буна ҝөрә ҝәл Мүгәддәс Китабда дејилән бу сөзләрә әмәл едәк: «Севимли өвладлар кими, Аллаһы тәглид един. Вә Мәсиһ бизи севиб, Өзүнү бизим үчүн Аллаһа хош әтирли бир совгат вә гурбан олараг фәда етдији кими, сиз дә мәһәббәтлә һәрәкәт един» (Ефеслиләрә 5:1, 2).\nИсаја вә онун бизим үчүн етдикләринә ҝөрә миннәтдарлығымызы артырмаг үчүн ҝәл Јәһја 3:35; 15:9, 10 вә 1 Јәһја 5:11, 12 ајәләрини охујаг.


Q=10	C=1	SS=1	LS=5	PS=3	DC=0	LC=0	SD=0	BS=1	G0=53	G1=36	G2=14	DLID=az_RU	BODY=Һәвариләрин ишләри 16 | Онлајн Мүгәддәс Китаб | Јени дүнја тәрҹүмәси\nҺәвариләрин ишләри 16:1—40\nБулус Тимутини сечир (1—5)\nБулусун рөјада ҝөрдүјү македонијалы киши (6—10)\nФилиппи шәһәриндә иман ҝәтирән Лидија (11—15)\nБулусла Силаны һәбс едирләр (16—24)\nДустагхана ҝөзәтчиси илә аиләси вәфтиз олунур (25—34)\nБулус тәләб едир ки, ондан рәсмән үзр истәсинләр (35—40)\n16 Булус Дербија шәһәринә, орадан да Листраја ҝәлди.+ Бу шәһәрдә Тимути+ адында бир шаҝирд вар иди. Онун анасы Исаја иман ҝәтирмиш јәһуди, атасы исә јунан иди. 2 Листра вә Конја шәһәрләриндәки гардашлар Тимути һаггында ағыздолусу данышырдылар. 3 Булус бу ҝәнҹи өзү илә ҝөтүрмәк истәди, амма әввәлҹә о јерләрдә јашајан јәһудиләрә ҝөрә ону сүннәт етди,+ чүнки һамы онун атасынын јунан олдуғуну билирди. 4 Онлар шәһәрбәшәһәр ҝәзәрәк шаҝирдләрә Јерусәлимдәки һәвариләрин вә ағсаггалларын гәрарларыны чатдырыр, бу гәрарлара әмәл етмәји тапшырырдылар.+ 5 Беләликлә, јығынҹаглар иманда мөһкәмләнир вә ҝүнү-ҝүндән бөјүјүрдү. 6 Мүгәддәс руһ онлара Асија әјаләтиндә Аллаһын сөзүнү тәблиғ етмәји гадаған етдијиндән онлар Фриҝија вә Галатија торпағындан+ кечиб 7 Мисијаја ҝәлдиләр. Орадан Битинијаја*+ ҝетмәјә ҹәһд ҝөстәрдиләр, амма Иса руһ васитәсилә онлара изин вермәди. 8 Буна ҝөрә дә онлар Мисијадан кечиб Троаса ҝәлдиләр. 9 Булус ҝеҹә рөјада ҝөрдү ки, бир македонијалы дуруб она јалварыр: «Македонијаја ҝәл, бизә көмәк ет». 10 Булус бу рөјаны ҝөрән кими биз Македонијаја јола дүшдүк. Белә гәнаәтә ҝәлмишдик ки, Аллаһ мүждәни онлара чатдырмаг үчүн бизи ора чағырыр. 11 Беләликлә, биз Троасдан дәнизә чыхдыг вә дүз Самотракијаја үздүк. Ертәси ҝүн ҝәлиб Неапола чатдыг, 12 орадан исә Македонијадакы бу бөлҝәнин әсас шәһәри вә Романын мүстәмләкәси олан Филиппијә+ ҝәлдик. Биз бу шәһәрдә бир нечә ҝүн галдыг. 13 Шәнбә ҝүнү шәһәр гапысындан чыхыб чај гырағына ендик, чүнки дуа јеринин бурада олдуғуну ешитмишдик. Әјләшиб ораја јығышмыш гадынларла сөһбәт етмәјә башладыг. 14 Тиатира шәһәриндән+ олан вә бәнөвшәји парча сатан Лидија адында мөмин бир гадын бизи динләјирди. Јеһова онун үрәјини ачды ки, о, Булусун дедикләрини гәбул етсин. 15 Лидија вә онун евиндәкиләр вәфтиз олунандан+ сонра о, бизә јалвармаға башлады: «Әҝәр мәни Јеһоваја садиг инсан һесаб едирсинизсә, евимә ҝәлин, гонағым олун». О, бизи дилә тутуб евинә апарды. 16 Бир ҝүн биз дуа јеринә ҝедәндә габағымыза дахилиндә мурдар руһ, фалчы ҹин+ олан бир гуллугчу гыз чыхды. О, ҝәләҹәкдән хәбәр вермәклә ағаларына бөјүк ҝәлир ҝәтирирди. 17 Бу гыз Булусун вә бизим далымызҹа дүшүб гышгырырды: «Бунлар Аллаһ-Тааланын гулларыдыр,+ сизә хилас јолуну билдирирләр». 18 Бир мүддәт белә давам етди. Ахырда Булус боғаза јығылыб мурдар руһа деди: «Иса Мәсиһин ады илә сәнә әмр едирәм, гыздан чых!» Мурдар руһ елә о андаҹа гыздан чыхды.+ 19 Гызын ағалары ҝәлир мәнбәјинин әлдән чыхдығыны ҝөрәндә+ Булус илә Силаны тутдулар, онлары сүрүјүб базар мејданына, рәһбәрләрин јанына апардылар.+ 20 Онлары мүлки мәмурларын јанына ҝәтириб дедиләр: «Бу јәһудиләр шәһәримизин асајишини позур,+ 21 өз адәт-әнәнәләрини тәблиғ едирләр. Биз Рома вәтәндашлары үчүн бу адәтләри гәбул етмәк, јахуд онлара әмәл етмәк јолверилмәздир». 22 Онда бүтүн ҹамаат бу гардашлара гаршы галхды. Мүлки мәмурлар Булусла Силанын палтарларыны дартыб әјинләриндән чыхартдылар вә онлары дәјәнәклә дөјмәји әмр етдиләр.+ 23 Гардашлары хејли дөјдүкдән сонра дустагханаја атдылар вә дустагхана ҝөзәтчисинә тапшырдылар ки, онлары бәрк-бәрк горусун.+ 24 Ҝөзәтчи белә бир тапшырыг алдығындан онлары дустагхананын дахили бөлмәсинә атыб ајагларына күндә* вурду. 25 Ҝеҹә јарысы оларды. Булусла Сила дуа едиб маһны охујур, Аллаһы тәрәннүм едирдиләр.+ Дустаглар да онлара гулаг асырдылар. 26 Бирдән ҝүҹлү зәлзәлә олду, дустагхананын бүнөврәси титрәди. О андаҹа бүтүн гапылар тајбатај ачылды вә бүтүн дустагларын гандаллары ачылыб дүшдү.+ 27 Ҝөзәтчи јухудан ајылыб дустагхана гапыларынын ачыг олдуғуну ҝөрәндә гылынҹыны чыхарыб өзүнү өлдүрмәк истәди. О елә билди ки, дустаглар гачыблар.+ 28 Бу заман Булус гышгырды: «Ҹанына гыјма, һамымыз бурадајыг!» 29 Дустагхана ҝөзәтчиси бир чыраг ҝөтүрүб ичәри ҹумду. Әсә-әсә Булусла Силанын гаршысында јерә дүшдү. 30 Онлары бајыра чыхарыб деди: «Ҹәнаблар, мән нә едим ки, хилас олум?» 31 Онлар ҹаваб вердиләр: «Исаја иман ет, онда сән дә, евиндәкиләр дә хилас олаҹагсыныз».+ 32 Булусла Сила Јеһованын сөзүнү она вә онун евиндәкиләрә данышдылар. 33 Ҝөзәтчи ҝеҹә икән онлары апарыб јараларыны јуду. Сонра өзү дә, бүтүн ев әһли дә дәрһал вәфтиз олунду.+ 34 О, гардашлары евинә ҝәтирди вә онлар үчүн сүфрә ачды. Аллаһа иман ҝәтирдикләри үчүн о да, евиндәкиләр дә чох севиндиләр. 35 Сәһәр ачыланда мүлки мәмурлар кешикчиләри ҝөндәриб дедиләр: «Бу адамлары бурахын». 36 Дустагхана ҝөзәтчиси онларын сөзләрини Булуса чатдырды: «Мүлки мәмурлар сизин икинизи азад етмәк үчүн адам ҝөндәрибләр. Она ҝөрә дә бујурун, чыхын, сағ-саламат ҝедин». 37 Булус исә онлара деди: «Сән бир бунлара бах! Бизи, Рома вәтәндашларыны мәһкәмәсиз-филансыз ҹамаатын габағында дөјүб зиндана атыблар,+ инди дә хәлвәти говмаг истәјирләр? Јох! Гој өзләри ҝәлиб бизи бурадан чыхартсынлар!» 38 Кешикчиләр бу сөзләри мүлки мәмурлара чатдырдылар. Онлар Булусла Силанын Рома вәтәндашы олдуғуну ешидәндә бәрк горхдулар,+ 39 ҝәлиб гардашлары јалвар-јахарла дустагханадан чыхартдылар. Хаһиш етдиләр ки, шәһәрдән чыхыб ҝетсинләр. 40 Онлар дустагханадан чыхыб Лидијанын евинә ҝәлдиләр вә гардашлары ҝөрүб онлара үрәк-дирәк вердиләр.+ Бундан сонра јола дүшдүләр.\nҺәвариләрин ишләри 16


Q=6	C=1	SS=1	LS=3	PS=0	DC=0	LC=0	SD=0	BS=1	G0=126	G1=98	G2=47	DLID=az_RU	BODY=Биографија: Һәјатыма мәна гатан зәнҝин мирасым | Вудворд Миллс\nДИЛИ: Aзәрбајҹан (кирил әлифбасы) Pidgin (West Africa) Јава дили Јап Азәрбајҹан (латын әлифбасы) Алтај Америка жест дили Ангола жест дили Белиз креолу Бразилија жест дили Венесуела жест дили Вјетнам Гваделупа креолу Гватемала жест дили Гренландија Данимарка Еквадор жест дили Индонезија Исвеч Испанија жест дили Камбоҹа Кирибати Колумбија жест дили Конго Лаос Литва Маврики креолу Македонија Малта Маршалл Мексика жест дили Мјанма Непал Ниас Нидерланд Ниуе Норвеч Палау Полша жест дили Понапе Раратонга Самоа Санҝир Сејшел креолу Соломон Адалары пиҹини Таити Тонга Тувалу Увеа Уелс Украјна Фиҹи Хмонг (ағ) Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) адангме акха албан алман алур ами амһара аракуан аукан африкаанс ачоли ашағы алман ајмара аҹа баса (Камерун) батак (каро) батак (сималунгун) батак (тоба) бауле башгырд бенгал биак бикол бислама болгар булу варај венда волајта га газах газах (әрәб) ган гарачы (Македонија) гарачы (Сербија) гарачы дили (кирил) (Македонија) гарачы дили (Ҹәнуби Јунаныстан) гарифуна гуарани гуахиро гуҹарат гырғыз дамара дајак (нгаҹу) дигорон дреһу дуала дхолуо еве едо ермәни ермәни (гәрб) есан естон ефик занде зулу ибан ибанаг ибинда ибо иврит илок инҝилис исланд исоко испан италјан кабовердиану кабре какчикел каннада каонде карен (сго) каталан качин кекчи кечуа (Анкаш) кечуа (Ајакучо) кечуа (Боливија) кечуа (Куско) кикамба киконго кикујју килуба кимбунду кинјаруанда кирунди кисонге кисси кичуа (Имбабура) кичуа (Чимборасо) кореја коса крио куангали куанјама кјангонде күрд курманҹи күрд курманҹи (Гафгаз) күрд курманҹи (кирил) латыш лаһу лингала лози ломве лувале луганда лунда макуа макуа-метто малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел мизо михе миштек (Ҝерреро) монгол море моту навахо нага-куки-чин (һакһа) науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар нгангела ндау ндебеле ндебеле (Зимбабве) ндонга нзема нјанека нјунгве окпе олу конзо оромо осетин пангасинан папјаменто (Күрасао) полјак португал португал (португал) пәнҹаб ронга румын рунјанкоре рус руторо санго сапотек (Истм) сарамаккан свати себуан сена сепеди сепулана серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) сунда тагалог таи тамил тараски татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал трук тсва тсонга тумбука түрк түркмән умбунду урду уруунд урһобо ујғур (кирил) ујғур (әрәб) фарс фин фон франсыз хорват чавакано чангана(Мозамбик) чех чибемба чилуба чинјанја читонга читонга (Зимбабве) читонга (Малави) чичева чокве чол чопи чуабо чуваш шона јао јапон јоруба јунан ҝитонга ҝүрҹү Ҹәнуби Африка жест дили ҹола Һаити креолу Һондурас жест дили һауса һереро һилигајнон һинд һири-моту әрәб өзбәк өзбәк (латын)\nҺәјатыма мәна гатан зәнҝин мирасым\nНәгл етди Вудворд Миллс\nЗҮЛМӘТ ҝеҹәдә өнүмүздә тәхминән 1,6 километр узунлуғунда сүрәтлә ахан Ниҝер чајы узанырды. Ниҝерија вәтәндаш мүһарибәсинин гызғын чағында чајын о тајына кечмәк тәһлүкәли иди. Амма бир нечә дәфә рискә ҝетмәли олмушдуг. Бәс неҹә олду ки, белә бир вәзијјәтлә үзләшдим? Ҝәлин әввәлҹә мән доғулмаздан өнҹә оланлары данышым.\nАтам Ҹон Миллс 1913-ҹү илдә 25 јашында Нју-Јорк шәһәриндә вәфтиз олунуб. Вәфтиз мәрузәсини Рассел гардаш сөјләмишди. Бир мүддәт сонра атам Тринидада ҝедир вә орада бир баҹы илә, фәал Мүгәддәс Китаб тәдгигатчысы олан Констанс Фармерлә аилә гурур. Атам досту Вилјам Брауна «Јарадылыш фотодрамы»нын нүмајишиндә көмәк едирди. Онлар 1923-ҹү илә, та ки Браун гардашҝил Гәрби Африкаја көчәнә гәдәр бу иши ҝөрүбләр. Ҝөјдә јашамаг үмидинә малик олан атамла анам исә Тринидадда хидмәтләрини давам етмишдиләр.\nБИЗИ СЕВӘН ВАЛИДЕЈНЛӘРИМИЗ\nВалидејнләрим доггуз ушагдан илкинә һәмин вахт «Ҝөзәтчи Гүлләси, Мүгәддәс Китаб вә Трактатлар Ҹәмијјәти»нин президенти олан Рутерфорд гардашын адыны вермишдиләр. 1922-ҹи ил декабр ајынын 30-у мән дүнјаја ҝәлмишәм. Мәнә исә «Гызыл әср» (инди «Ојанын!» адланыр) журналынын редактору олан Клејтон Вудворд гардашын адыны гојублар. Валидејнләримиз бизим һамымызын орта тәһсил алмасынын гејдинә галыб, лакин онлар бизи әсасән руһани мәгсәдләр гојмаға тәшвиг едирдиләр. Анам Мүгәддәс Китабдан әсаслы дәлилләр ҝәтирмәји мүкәммәл шәкилдә баҹарырды. Атам бизә Мүгәддәс Китаб һекајәләри данышмағы чох севирди. Персонажлары тәглид етмәси сајәсиндә Кәламдакы һадисәләри тәсәввүрүмүздә ҹанландыра билирдик.\nВалидејнләримин зәһмәти јахшы бәһрәләр верди. Беш гардашдан үчүмүз Ҝилад Мәктәбини охудуг. Баҹыларымын үчү узун илләр Тринидад вә Тобагода өнҹүл кими хидмәт едибләр. Валидејнләримин тәлим үсулу вә гојдуғу јахшы нүмунәнин көмәји сајәсиндә биз, санки «Јеһованын евиндә» бөјүјүб көк атдыг. Онларын дәстәји бизә «Аллаһымызын һәјәтиндә» галмаға вә орада чичәк ачмаға көмәк етди (Зәб. 92:13).\nЕвимиз тәблиғ фәалијјәтинин мәркәзинә чеврилмишди. Өнҹүлләр тез-тез бизә јығышыб Тринидадда хидмәт етмиш канадалы гардаш Ҹорҹ Јанг һагда мараглы сөһбәтләр едирдиләр. Валидејнләрим артыг Гәрби Африкада олан кечмиш әмәкдашлары Браун гардашҝил һагда чох шөвглә данышырдылар. Бүтүн бу шејләр мәни 10 јашымда тәблиғ хидмәтинә башламаға тәшвиг етди.\nО вахтлар журналларымызда јалан дин, аҹҝөз коммерсија вә чиркин сијасәтлә бағлы одлу-аловлу мәгаләләр дәрҹ олунурду. Нәтиҹәдә, 1936-ҹы илдә килсә һөкумәтин «Ҝөзәтчи Гүлләси» ҹәмијјәтинин нәшрләрини гадаған етмәсинә наил олду. Әдәбијјатларымызы ҝизләтдик, амма јенә дә онлары истифадә едирдик, та о вахта гәдәр ки, бир нәшр дә галмады. Биз мәлумат вәрәгәләри вә плакатлардан истифадә едәрәк мәлумат јүрүшләри вә велосипед парадлары кечирирдик. Тунапуна шәһәриндән сәсли машынла тәблиғ едән бир групла бәрабәр Тринидадын һәтта ән уҹгар әразиләриндә дә тәблиғ едирдик. Бу мөһтәшәм иди! Белә бир руһани мүһитдә олмағын сајәсиндә 16 јашымда вәфтиз олундум.\nТунапунанын сәсли машынла тәблиғ едән групу\nАиләмин руһани мирасы вә кичик јашлардан хидмәтдә бу ҹүр иштирак етмәк мәндә хүсуси тәјинатлы мүждәчи олмаг истәји ојатды. 1944-ҹү илдә Арубаја ҝедиб Едмант Каммингс гардашла әмәкдашлыг едәндә дә бу истәјим сөнмәмишди. 1945-ҹи илдә орада 10 нәфәр јығышыб анма мәрасимини кечирәндә чох севинмишдик. Нөвбәти ил бу адада илк јығынҹаг јаранды.\nОрис һәјатыма јени рәнҝ гатды\nГыса мүддәт сонра бир ханым иш јолдашыма, Орис Вилјамса тәблиғ еләдим. Орис вар ҝүҹү илә чалышырды ки, инандығы тәлимләрин дүз олдуғуну сүбут етсин. Амма Мүгәддәс Китабы арашдырдыгҹа орада әслиндә нә дејилдијини өјрәнди вә беләҹә, 1947-ҹи ил јанварын 5-и вәфтиз олунду. Бир мүддәт сонра ҝөрүшмәјә башладыг вә аилә гурдуг. 1950-ҹи илин нојабр ајында Орис өнҹүл хидмәтинә башлады. О, һәјатыма јени рәнҝ гатды.\nНИҜЕРИЈАДА УНУДУЛМАЗ ХИДМӘТ ИЛЛӘРИ\n1955-ҹи илдә Ҝилад мәктәбинә дәвәт олундуг. Бунун үчүн ишдән чыхдыг, евимизи вә диҝәр әшјаларымызы сатдыг вә Аруба илә видалашдыг. 1956-ҹы ил ијул ајынын 29-у Ҝилад мәктәбинин 27-ҹи синфини битириб Ниҝеријаја тәјин олундуг.\nБејтел аиләси илә бирҝә Ниҝеријанын Лагос шәһәриндә, 1957-ҹи ил\nОрис өтән ҝүнләри хатырлајараг демишди: «Јеһованын руһу инсана хүсуси тәјинатлы хидмәтин ениш-јохушларына ујғунлашмаға көмәк едир. Јолдашымдан фәргли олараг, мән һеч вахт хүсуси тәјинатлы мүждәчи олмаг истәмәмишәм. Әксинә, евимдә отуруб оғул-ушаг бөјүтмәк истәјирдим. Лакин хош хәбәрин тәблиғинин нә гәдәр тәҹили олдуғуну дәрк едәндә фикрими дәјишдим. Ҝилады битирәндә хүсуси тәјинатлы мүждәчи олараг тәблиғ етмәјә һазыр вә гәтијјәтли идим. “Шаһзадә Мери” ҝәмисинә минәндә Норр гардашын офисиндә чалышан Ворс Торнтон адлы гардаш бизә: “Јахшы јол! Сиз Бејтелдә хидмәт едәҹәксиниз”, — деди. Мән “ај да, јох” дејиб көкс өтүрдүм. Амма Бејтелә тез ујғунлашдым, ораны севмәјә башладым. Мүхтәлиф тәјинатларда ишләдим, амма ән чох ресепшн ишиндән хошум ҝәлирди. Инсанлары севирәм вә бу ишин сајәсиндә ниҝеријалы баҹы-гардашларла үнсијјәтдә олмаг имканым јаранырды. Чохлары ора чатанда јорғун, аҹ-сусуз, тоз-торпаг ичиндә олурду. Онлары лазым олан шејләрлә тәмин едәрәк раһатлыгларынын гејдинә галмаг чох хош иди. Бүтүн бунлар мүгәддәс хидмәтин бир һиссәсидир вә мәнә бөјүк хошбәхтлик, мәмнунлуг бәхш едирди». Доғрудан да, алдығымыз һәр тәјинат мәналы, ҝөзәл һәјат сүрмәјимизә көмәк едирди.\n1961-ҹи илдә Тринидадда аиләликҹә јығышмышдыг. Браун гардаш Африкадакы хидмәтләриндән бәзи мараглы һадисәләр данышды. Мән исә Ниҝеријадакы артым һагда данышдым. Браун гардаш әлини чијнимә гојуб атама деди: «Ҹон, ҝөрүрсән, сиз һеч Африкада олмамысыныз, Вудворд исә ҝедиб ора чыхыб». Атам да мәнә: «Ирәли, оғлум, ирәли!» — деди. Бу руһани ветеранлардан алдығым дәстәк хидмәтими долғун шәкилдә јеринә јетирмәк әзмими мөһкәмләндирди.\n«Библија Браун» ләгәбли Вилјам Браун гардаш вә һәјат јолдашы Антонија бизә чох дәстәк олуб\n1962-ҹи илдә он ај давам едән Ҝилад мәктәбинин 37-ҹи синфиндә әлавә тәлим алмаг имканым олду. Һәмин вахт Ниҝеријада филиал нәзарәтчиси олан Вилфред Гуч гардаш Ҝилад мәктәбинин 38-ҹи синфини битириб Инҝилтәрәјә тәјин олундуғуна ҝөрә филиал нәзарәтчиси олмаг мәнә һәвалә олунду. Браун гардашдан өрнәк алараг, мән дә чохлу сәјаһәтләр едиб Ниҝеријадакы баҹы-гардашларла јахындан таныш олурдум вә ҝет-ҝедә онлары даһа чох севирдим. Онлар инкишаф етмиш өлкәләрдә һамынын ҝүндәлик истифадә етдији мадди шејләрә саһиб дејилдиләр. Амма үзләриндәки севинҹ вә һәјатдан дујдуглары мәмнунлуг ајдын ҝөстәрирди ки, һәјатын мәнасы маддијјатда дејил. Шәраитләрини нәзәрә алараг, онларын јығынҹаға неҹә тәмиз, сәлигәли, лајигли ҝејиниб ҝәлмәләри мәни валеһ едирди. Топлантылара ҝәләндә чохусу јүк машынларында вә болекажаларда * (һәмин әразидә дүзәлдилән ачыг типли автобуслар) ҝәлирди. Чох вахт бу автобусларын үзәриндә мараглы шүарлар олурду. Мәсәлән, бир шүар белә иди: «Дама-дама ҝөл олар».\nБәли, бу сөзләр доғрудур! Чәкилән һәр зәһмәт өнәмлидир. Орислә мән дә өз төһфәмизи вермишик. Ниҝерија 1974-ҹү илдә Бирләшмиш Штатлардан сонра тәблиғчиләринин сајы 100 000-ә чатан илк өлкә олду. Тәблиғ иши бу өлкәдә ҝениш вүсәт алмышды!\nБу инкишафын ҝетдији мүддәтдә Ниҝеријада вәтәндаш мүһарибәси (1967—1970) түғјан едирди. Ниҝер чајынын Биафра һиссәсиндә олан баҹы-гардашларын ајларла филиалла әлагәси олмады. Онлара нәшрләри чатдырмалыјдыг, бу бизим борҹумуз иди. Әввәлдә гејд етдијим кими, дуанын, Јеһоваја ҝүвәнмәјин сајәсиндә бир нечә дәфә чајы кечдик.\nҺәјатымызы рискә атыб Ниҝер чајындан кечдијимиз ҝүнләр индијә кими јадымдадыр. Һәр ан гәзәб долу әсҝәрләрә раст ҝәлмәк, хәстәлијә тутулмаг кими тәһлүкәләрлә үз-үзә идик. Дөвләт гошунларынын јанындан кечмәк өзү-өзлүјүндә тәһлүкәли идисә, блокадада олан Биафра әразисиндән кечмәк бундан гат-гат горхулу иди. Бир ҝеҹә сүрәтлә ахан Ниҝер чајыны сәрнишин дашыјан бир гајыгла Асабадан Оничаја кечиб Енугудакы јығынҹаг нәзарәтчиләрини руһландырмаға ҝетмишдим. Бир дәфә дә Аба шәһәриндә ахшамлар ишыг јандырмаг гадаға олдуғу вахт ора ҝедиб ағсаггаллары мөһкәмләндирмишдим. Башга бир вахт исә дөвләт гошунлары Биафра мүдафиәсини јаранда Порт-Һаркортда јығынҹаг ҝөрүшүнү тез-тәләсик дуа илә јекунлашдырмалы олмушдуг.\nҺәмин вахт бу ҝөрүшләрин олмасы олдугҹа ваҹиб иди. Чүнки гардашлар Јеһованын мәһәббәтинә әмин олмаға, битәрәфлик вә бирлији горумагла бағлы ҝөстәришләр алмаға сон дәрәҹә еһтијаҹ дујурдулар. Ниҝеријалы баҹы-гардашлар бу дәһшәтли мүһарибә дөврүндәки чәтинликләрә уғурла таб ҝәтирдиләр. Онлар гәбиләләрарасы нифрәтә үстүн ҝәлән мәһәббәт тәзаһүр етдирдиләр вә мәсиһи бирлијини горудулар. Белә ағыр дөнәмдә онларын јанында олмаг мәним үчүн бөјүк шәрәф иди!\n1969-ҹу илдә Милтон Һеншел гардаш «Јанки» стадионунда кечирилән «Јер үзүндә сүлһ» адлы бејнәлхалг топлантыја сәдрлик едирди, мән исә онун көмәкчиси идим. Ондан чох шеј өјрәндим! Бу тәлим лап јеринә дүшдү, чүнки тезликлә 1970-ҹи илдә Ниҝеријанын Лагос шәһәриндә кечириләҹәк «Аллаһын бәјәндији инсанлар» адлы бејнәлхалг топлантынын тәшкилинә башладыг. Вәтәндаш мүһарибәсиндән дәрһал сонра белә бир топлантыны уғурла кечирмәјимиз јалныз Јеһованын хејир-дуасы сајәсиндә мүмкүн иди. 17 дилдә кечирилән бу мөһтәшәм топлантыда 121 128 нәфәр иштирак етмишди. Америка вә Инҝилтәрәдән чартер учушларла ҝәлән гонаглар, еләҹә дә Норр вә Һеншел гардаш Әллинҹи ҝүн бајрамындан бу јана олан ән бөјүк вәфтизләрдән биринин — 3775 нәфәрин вәфтизинә шаһид олмушдулар! Дүшүнүрәм ки, һәлә һеч вахт бу топланты әрәфәсиндәки гәдәр мәшғул олмамышам. Өлкәдә нәинки тәблиғчиләрин сајы артырды, һәтта артым инанылмаз сүрәтлә давам едирди!\n«Аллаһын бәјәндији инсанлар» адлы бејнәлхалг топлантыда, Ибо дили дә дахил олмагла, 17 фәргли дилдә данышан 121 128 инсан иштирак етмишди\nНиҝеријада хидмәт етдијим 30 илдән чох вахт әрзиндә вахташыры олараг Гәрби Африкада сәјјар нәзарәтчи вә филиаллар үзрә нәзарәтчи кими хидмәт етмишәм. Хүсуси тәјинатлы мүждәчиләрлә шәхсән мараглананда, онлары руһландыранда о гәдәр миннәтдарлыг едирдиләр ки! Онлара унудулмадыгларына даир әминлик вермәк мәнә бөјүк севинҹ бәхш едирди. Бу иш сајәсиндә баҹы-гардашлара ајры-ајрылыгда диггәт ҝөстәрмәјин нә гәдәр ваҹиб олдуғуну өјрәндим. Бу, онларын хидмәтләрини давам етмәсиндә вә Јеһованын тәшкилатындакы бирлији вә мөһкәмлији горумасында әвәзсиз рол ојнајыр.\nВәтәндаш мүһарибәси вә хәстәликләр уҹбатындан јаранан чәтинликләрин өһдәсиндән јалныз Јеһованын көмәји сајәсиндә ҝәлә билдик. Онун әлинин үзәримиздә олдуғуну һәмишә һисс едирдик. Орис демишди:\n«Икимиз дә бир нечә дәфә малјаријаја тутулмушдуг. Бир дәфә Вудворду һушуну итирдијинә ҝөрә Лагосдакы хәстәханаја апармалы олдуг. Һәким мәнә онун өлә биләҹәјини деди. Шүкүр Аллаһа ки, она һеч нә олмады! Һушу өзүнә ҝәләндән сонра она гуллуг едән тибб гардашына Аллаһын Падшаһлығы һагда данышмаға башламышды. Сонралар мән дә Вудвордла Нвамбиве адлы бу кишинин Мүгәддәс Китаба олан марағыны артырмаға ҝетмишдим. О, һәгигәти гәбул етди вә бир мүддәт сонра Абада ағсаггал кими хидмәт еләди. Мән дә бир чохларына, һәтта динләринә чох бағлы олан мүсәлманлара Јеһованын сәдагәтли хидмәтчиси олмаға көмәк етмишәм. Ниҝерија халгыны, онларын мәдәнијјәтини, адәт-әнәнәләрини вә дилләрини өјрәнмәк, онлары севмәк бизә хош иди».\nӨјрәндијимиз нөвбәти дәрс бу иди: Башга өлкәдә хидмәтимизин уғурлу олмасыны истәјириксә, мәдәнијјәтләримиз арасында фәргә бахмајараг, баҹы-гардашлары севмәји баҹармалыјыг.\nНиҝеријадакы Бејтел хидмәтимиздән сонра 1987-ҹи илдә Карибин Сент-Лүсија адасында хүсуси тәјинатлы мүждәчи олараг саһә хидмәтинә тәјин олундуг. Бу, чох ҝөзәл тәјинат иди, лакин өзүнәмәхсус чәтинликләри вар иди. Африкада проблем кишиләрин чохлу арвад алмасы идисә, Сент-Лүсијада проблем ҹүтлүкләрин никаһсыз јашамасы иди. Аллаһын Кәламынын ҝүҹү сајәсиндә Мүгәддәс Китабы өјрәнәнләрин чоху һәјатларында лазыми дәјишикликләр етди.\n68 иллик евлилијимиз боју Ориси дәрин мәһәббәтлә севмишәм\nЈаш өз сөзүнү дејирди, артыг ҝүҹүмүз азалдығына ҝөрә Рәһбәрлик Шурасы гајғымыза галараг 2005-ҹи илдә бизи Бруклиндәки (Нју-Јорк, АБШ) баш идарәјә көчүртдү. Јеһоваја о гәдәр миннәтдарам ки, мәнә Орис кими ҝөзәл һәјат јолдашы бәхш едиб. Амансыз өлүм 2015-ҹи илдә ону мәндән ајырды. Бунун нә гәдәр ағыр олдуғуну ифадә едә билмәрәм. О, бәнзәрсиз әмәкдаш, валеһедиҹи хүсусијјәтләри олан севҝи долу һәјат јолдашы иди. 68 ил ону дәрин мәһәббәтлә севмишәм. Өјрәндик ки, истәр аилә һәјатында, истәрсә дә јығынҹагда хошбәхт олмағын формулу будур: башчылыға һөрмәтлә јанаш, сәмими-гәлбдән бағышла, тәвазөкар гал вә руһун бәһрәсини әкс етдир.\nМәјуслуға гапылдығымыз, руһдан дүшдүјүмүз анларда хидмәтимизи давам етмәк үчүн Јеһованын дәстәјинә архаланырдыг. Һәр дәфә шәраитә ујғунлашдыгҹа вәзијјәтин јахшылыға доғру дәјишдијини ҝөрүрдүк вә билирдик ки, ҝәләҹәкдә даһа да јахшы олаҹаг! (Әшј. 60:17; 2 Кор. 13:11).\nЈеһова валидејнләримин вә диҝәр баҹы-гардашларын Тринидад вә Тобагода чәкдији зәһмәтә хејир-бәрәкәт верди. Белә ки, сон һесабата ҝөрә, орада артыг 9892 нәфәр һәгиги ибадәтин тәрәфиндәдир. Бундан башга, бир вахтлар мәним дә ҝетдијим Аруба шәһәриндәки илк јығынҹағы мөһкәмләндирмәк үчүн баҹы-гардашлар чох чалышыблар. Инди һәмин адада ҝүнбәҝүн чичәкләнән 14 јығынҹаг фәалијјәт ҝөстәрир. Ниҝеријада сајы 381 398-ә чатан ҝүҹлү тәблиғчи ордусу вар. Сент-Лүсијада исә Јеһованын Падшаһлығыны 783 нәфәр дәстәкләјир.\nЈашым дохсаны һаглајыб. Јеһованын евиндә бөјүјүб көк атан инсанлар һагда Зәбур 92:14 ајәсиндә белә дејилир: «Сачлары ағаранда да бар верәҹәкләр, сапсағлам, тәравәтли олаҹаглар». Өмрүмү Јеһоваја хидмәтә һәср едә билдијимә ҝөрә Она чох миннәтдарам. Алдығым зәнҝин мәсиһи мирасы мәнә бүтүнлүклә Јеһоваја хидмәт етмәјә көмәк етди. Мәһәббәтли Аллаһым Јеһова «һәјәтиндә чичәк» ачмағыма изин верди (Зәб. 92:13).\n^ абз. 18 «Ојанын!» журналынын 1972-ҹи ил 8 март сајынын 24—26 сәһифәләринә (инҝ.) бахын.\nРуһдан дүшмәмәјә гәти гәрарлы идим\nВермәк мәни хошбәхт едир


Q=6	C=3	SS=2	LS=1	PS=0	DC=1	LC=0	SD=0	BS=2	G0=138	G1=98	G2=39	DLID=az_RU	BODY=Јеһова ону «достум» адландырды — Әшија 41:8 | Тәлим\nДИЛИ: Aзәрбајҹан (кирил әлифбасы) Јава дили Јапонија жест дили Австралија жест дили Азәрбајҹан (латын әлифбасы) Америка жест дили Арҝентина жест дили Бразилија жест дили Венесуела жест дили Вјетнам Данимарка Еквадор жест дили Индонезија Исвеч Испанија жест дили Кирибати Колумбија жест дили Литва Македонија Мексика жест дили Непал Ниас Нидерланд Норвеч Перу жест дили Полша жест дили Самоа Соломон Адалары пиҹини Тувалу Украјна Финландија жест дили Фиҹи Чили жест дили Чин (мандарин, садәләшдирилмиш) Чин (мандарин, әнәнәви) Чин жест дили албан алман амһара ачоли ајмара батак (каро) батак (тоба) башгырд бенгал бикол болгар варај волајта ган гуарани гуҹарат гырғыз дхолуо ермәни естон занде ибанаг иврит илок инҝилис исланд испан италјан каннада каталан кечуа (Боливија) кикамба кикујју кинјаруанда кирунди кореја күрд курманҹи (Гафгаз) күрд курманҹи (кирил) латыш луганда макуа малагаси малај малајалам маратһ мајја маҹар михе монгол море ндау ндебеле (Зимбабве) нјунгве олу конзо оромо осетин пангасинан папјаменто (Аруба) папјаменто (Күрасао) полјак португал пәнҹаб румын рунјанкоре рус санго сапотек (Истм) себуан сена серб серб (латын) сидамо сингал словак словен сотсил сранан-тонго суаһили тагалог таи тамил татар таҹик телугу тетум (Дили) тигре ток-писин тсва тумбука түрк түркмән урду фарс фин франсыз хорват чех читонга (Малави) чичева чуваш шона јао јапон јунан ҝүрҹү һилигајнон һинд һири-моту әрәб өзбәк\n«Сән исә, еј Исраил, Мәним гулумсан. Сән, еј Јагуб, еј Мәним сечилмишим, еј достум Ибраһимин өвлады» (ӘШЈ. 41:8).\nНӘҒМӘ: 91, 22\nБилик вә тәҹрүбә Ибраһим пејғәмбәрин иманыны неҹә мөһкәмләндирмишди?\nИбраһим пејғәмбәр Аллаһла достлуғуну мөһкәмләндирмәк үчүн нә едирди?\nЈеһова Аллаһла достлашмаг үчүн Ибраһим пејғәмбәрдән неҹә нүмунә ҝөтүрә биләрсиниз?\n1, 2. а) Һарадан билирик ки, инсанлар Аллаһла дост ола биләр? б) Бу мәгаләдә нәји нәзәрдән кечирәҹәјик?\nБЕШИКДӘН мәзарадәк бизим ән чох еһтијаҹ дујдуғумуз шеј мәһәббәтдир. Инсанлар мәһәббәтә мөһтаҹдырлар. Бурада сөһбәт тәкҹә романтик мәһәббәтдән ҝетмир. Биз һәмишә достлуға, јахын мүнасибәтә ҹан атырыг. Амма елә бир мәһәббәт вар ки, она лап чох еһтијаҹ дујуруг. Бу, Јеһованын мәһәббәтидир. Чохлары тәсәввүр едә билмир ки, ҝөјләрдә јашајан ҝөзәҝөрүнмәз, Гадир Аллаһла јахын дост олмаг неҹә мүмкүндүр. Анҹаг биз бунун там әксини дүшүнүрүк.\n2 Мүгәддәс Китабдан охујуруг ки, гејри-камил инсанлар Аллаһла дост олуб. Онларын нүмунәси үзәриндә дүшүнмәк ваҹибдир. Чүнки Аллаһла дост олмаг һәјатымызын ән үмдә мәгсәдидир. Бу ҹүр достлуға наил олан инсанларын ичиндә ән ҝөзәл нүмунә Ибраһим пејғәмбәрдир. (Јагуб 2:23 ајәсини охујун.) Бәс неҹә олмушду ки, Ибраһим Јеһова илә јахын мүнасибәт гура билмишди? Онларын достлуғунун әсасыны иман тәшкил едирди (Ром. 4:11). Ҝәлин ҝөрәк Ибраһимин иманы онун Аллаһла достлашмағына неҹә көмәк етмишди. Јахшы оларды ки, һәр биримиз өзүмүздән сорушаг: «Мән Ибраһим пејғәмбәрин иманыны неҹә өрнәк ала биләрәм вә Јеһова илә достлуғуму неҹә мөһкәмләндирә биләрәм?»\nИБРАҺИМ ПЕЈҒӘМБӘР АЛЛАҺЛА ДОСТ ОЛУР\n3, 4. а) Ибраһим һансы иман сынағы илә үзләшмишди? б) Нәјә ҝөрә Ибраһим Исһагы гурбан ҝәтирмәјә һазыр иди?\n3 Гоҹа бир киши дағын әтәји илә ағыр-ағыр үзүјухары аддымлајыр. Бу, онун һәјатынын ән ағыр сәфәридир. Мәсәлә онун аһыл јашда олмағында дејил. Онун тәхминән 125 јашы олса да, һәлә дә ҝүмраһдыр. Сөһбәт Ибраһим пејғәмбәрдән ҝедир.  Архадан һарадаса 25 јашында, күрәјиндә одун дашыјан ҹаван бир оғлан ҝәлир. Бу, онун оғлу Исһагдыр. Ибраһим исә өзү илә бычаг вә од галамаг үчүн лазым олан шејләри ҝөтүрүб. Јеһова она оғлуну гурбан ҝәтирмәји бујуруб! (Јар. 22:1—8).\n4 Бу, Ибраһим үчүн ән бөјүк иман сынағы иди. Бәзиләри дејирләр ки, Ибраһимә белә бир шеји бујурмаг Аллаһын тәрәфиндән гәддарлыг иди. Башгалары исә дејир ки, Ибраһим оғлуну севмир вә Аллаһа кор-коранә итаәт едирди. Белә фикирләшән инсанларын әслиндә иманы јохдур вә онлар иманын нә демәк олдуғуну баша дүшмүрләр (1 Кор. 2:14—16). Ибраһим Аллаһа кор-коранә итаәт етмирди. Әксинә, о, иман ҝөзләри илә ҝөрүрдү ки, сәмави Атасы Јеһова һеч вахт садиг бәндәләриндән онлара сағалмаз јара вураҹаг бир шеј тәләб етмәз. О, билирди ки, әҝәр Аллаһа итаәт етсә, Аллаһ она да, оғлуна да хејир-дуа верәҹәк. Бәс бу иманын әсасында нә дурурду? Билик вә тәҹрүбә.\n5. Ибраһим Јеһова һагда һарадан өјрәнмишди вә өјрәндикләри она неҹә тәсир етмишди?\n5 Билик. Ибраһим Кәлданын бүтпәрәстликлә долу Ур шәһәриндә бөјүмүшдү. Бунунла белә, о, Јеһова Аллаһы таныјырды. Бәс атасы Тарихин бүтпәрәст олдуғуну нәзәрә алсаг, бу, неҹә мүмкүн олмушду? (Јуш. 24:2). Мүгәддәс Китабда бу суала конкрет ҹаваб олмаса да, ҝөстәрилир ки, Ибраһим Нуһун оғлу Самын доггузунҹу нәсли иди. Бөјүк иман саһиби олан Сам Ибраһимин тәхминән 150 јашына гәдәр јашамышды. Ибраһимин Јеһова һагда мәһз Самдан өјрәндијини дәгиг билмирик. Лакин әминликлә дејә биләрик ки, Сам Јеһова һагда билдикләрини өз аиләсинә данышмышды. Ҝөрүнүр, Ибраһим дә Јеһова һагда бу јолла өјрәнмишди. Өјрәндији шејләр онун үрәјинә һәкк олунмуш, гәлбиндә Аллаһа гаршы мәһәббәт ојатмыш вә иман һасил етмишди.\n6, 7. Ибраһимин башына ҝәләнләр онун иманыны неҹә мөһкәмләндирмишди?\n6 Тәҹрүбә. Ибраһимин газандығы тәҹрүбә онун Јеһоваја иманыны мөһкәмләндирмишди. Бәс о, бу тәҹрүбәни неҹә газанмышды? Адәтән дејирләр ки, дүшүнҹәләрдән һиссләр, һиссләрдән исә әмәлләр доғур. Ибраһимин Јеһова һаггында өјрәндикләри гәлбиндә «јери-ҝөјү јарадан Аллаһ-Таала» Јеһоваја дәрин еһтирам, һөрмәт һисси јаратмышды (Јар. 14:22). Мүгәддәс Китабда бу һисс Аллаһ горхусу адланыр вә Онунла дост олмаг үчүн бу, мүтләгдир (Ибр. 5:7; Зәб. 25:14). Ибраһими Јеһоваја итаәт етмәјә мәһз бу һисс тәшвиг етмишди.\n7 Аллаһ јашлы Ибраһим вә Сараја Ур шәһәриндән чыхыб јад дијара көчмәји бујурмушду. Онлар јердә галан өмүрләрини чадырларда јашамалы идиләр. Ибраһим Аллаһын бу ҝөстәришинә бојун әјди, беләликлә дә Аллаһын она мүкафат вермәси, ону һифз етмәси үчүн јол ачды. Мисал үчүн, Ибраһим горхурду ки, ҝөзәл һәјат јолдашы Сараны әлиндән аларлар, өзүнү исә өлдүрәрләр. Бу горху әсассыз дејилди. Анҹаг о, бу ҹүр нараһатчылыглара ҝөрә Јеһоваја итаәт етмәкдән бојун гачырмады. Јеһова да ики дәфә ишә гарышыб мөҹүзәви шәкилдә Ибраһимлә Сараны горуду (Јар. 12:10—20; 20:2—7, 10—12, 17, 18). Бу һадисәләр Ибраһимин иманыны мөһкәмләндирди.\n8. Јеһова илә достлуғумузу мөһкәмләндирмәк үчүн лазым олан билик вә тәҹрүбәни неҹә газана биләрик?\n8 Биз дә Аллаһла дост ола биләрик. Бунун үчүн бизә дә билик вә тәҹрүбә лазымдыр. Буну исә асанлыгла әлдә етмәк мүмкүндүр. Мүгәддәс Китаб дәрин һикмәт хәзинәсидир. Биздән фәргли олараг, Ибраһимдә бу хәзинәнин кичик бир зәррәси вар иди (Дән. 12:4; Ром. 11:33). Мүгәддәс Китабда јери-ҝөјү јарадан Аллаһ һаггында чох шеј јазылыб. Бу елмә јијәләндикҹә үрәјимиздә Јеһоваја мәһәббәт вә еһтирам јараныр. Бу һиссләр исә бизи Аллаһа итаәт етмәјә тәшвиг едир. Итаәт едәндә Аллаһын бизи горудуғуну, бизә мүкафат вердијини ҝөрүрүк. Беләликлә дә тәҹрүбә газанырыг. Баша дүшүрүк ки, Аллаһа сидги-үрәкдән хидмәт етмәк инсана мәмнунлуг, гәлб раһатлығы вә севинҹ ҝәтирир (Зәб. 34:8; Мәс. 10:22). Билијимиз вә тәҹрүбәмиз чохалдыгҹа Јеһоваја иманымыз артыр, Онунла достлуғумуз мөһкәмләнир.\nИБРАҺИМ ПЕЈҒӘМБӘР АЛЛАҺЛА ДОСТЛУҒУНУ ГОРУЈУР\n9, 10. а) Достлуғу мөһкәмләндирмәк үчүн нә лазымдыр? б) Ибраһимин Јеһова илә достлуғуну гијмәтләндирдијини вә мөһкәмләндирдијини нә ҝөстәрир?\n9 Достлуг гијмәтли хәзинәдир. (Мәсәлләр 17:17 ајәсини охујун.) Лакин бу, елә хәзинә дејил ки, ону пулла әлдә едиб һараса гојасан, үстүнү тоз бассын. Достлуғу биткијә бәнзәтмәк олар. Неҹә ки, биткинин бөјүмәси үчүн она гуллуг етмәк лазымдыр, достлуғун да мөһкәмләнмәси үчүн зәһмәт чәкмәк лазымдыр. Ибраһим Јеһова илә достлуғуну даим мөһкәмләндирирди, ону горујурду. Ҝәлин ҝөрәк неҹә.\n10 Ибраһим фикирләшмирди ки, әввәлләр Аллаһдан горхмасы, Аллаһа итаәт етмәси она бәс едәр. Ев әһли илә бирликдә Кәнана көчәндән сонра да о, кичикдән тутмуш бөјүјәдәк бүтүн мәсәләләрдә Јеһованын дедији кими гәрар верирди. Исһагын доғулмасындан бир ил әввәл, Ибраһимин 99 јашы оланда Јеһова она евиндәки бүтүн кишиләри сүннәт етмәји тапшырды. Ибраһим бу әмрә табе олмаға тәрәддүд етмәди, бәһанә ахтармаға башламады. О, Аллаһа етибар етди вә елә «һәмин ҝүн» Онун сөзүнү јеринә јетирди (Јар. 17:10—14, 23).\n11. Нә үчүн Ибраһим Сәдум вә Әмурә шәһәрләринә ҝөрә нараһат олурду вә Јеһова она неҹә көмәк етди?\n11 Ибраһим һәтта хырда мәсәләләрдә дә Јеһоваја итаәт етдијинә ҝөрә Онунла достлуғу мөһкәмләнирди. О, чәкинмәдән үрәјини Јеһоваја ачырды, барыша билмәдији мәсәләләрдә Ондан көмәк диләјирди. Мисал үчүн, Аллаһын Сәдум вә Әмурә шәһәрләрини мәһв едәҹәјини биләндә о нараһат олду ки, бирдән салеһ инсанлар да писләрин ҝүдазына ҝедәр. Ола билсин, Ибраһим Сәдумда јашајан гардашы оғлу Лута вә аиләсинә ҝөрә нараһат иди. Ибраһим «бүтүн дүнјанын Һакими» олан Јеһоваја етибар едирди. Буна ҝөрә дә нараһатчылығыны һөрмәтҹил шәкилдә Она билдирди. Јеһова сәбирлә Ибраһимә мәрһәмәтли олдуғуну, үрәкләри ҝөрдүјүнү, һәтта һөкм вахтында белә, садиг бәндәләрини ахтарыб-тапдығыны, онлары горудуғуну баша салды (Јар. 18:22—33).\n12, 13. а) Ибраһимин билији вә тәҹрүбәси сонралар она неҹә көмәк етди? б) Ибраһимин Јеһоваја етибар етдијини нә ҝөстәрир?\n12 Шүбһәсиз, өјрәндији шејләр вә башына ҝәлән һадисәләр Ибраһим пејғәмбәрә Јеһова Аллаһла достлуғуну мөһкәм сахламаға көмәк едирди. Сонралар чәтин сынагла үзләшәндә, Јеһова она оғлу Исһагы гурбан ҝәтирмәји бујуранда Ибраһим сәмави Достунун неҹә Аллаһ олдуғу барәдә дүшүндү. Ҝәлин јенидән Ибраһимин Муријјә торпағында ағыр-ағыр даға галхдығы мәгама гајыдаг. Бәлкә, о фикирләширди ки, Јеһова бирдән-бирә дәјишиб рәһмсиз олуб? Әсла! Ибраһим бу фикри ағлына белә ҝәтирмирди. Буну һарадан билирик?\n13 Онунла ҝәлән нөкәрләрдән ајрыланда Ибраһим демишди: «Сиз улагла бурада галын, оғлумла мән исә ора ҝедәк, ибадәт едиб гајыдаҹағыг» (Јар. 22:5). Ибраһим бу сөзләрлә нәји нәзәрдә тутурду? О, Исһагы гурбан верәҹәјини билдији һалда, Исһагын гајыдаҹағыны демәклә нөкәрләринә јалан данышырды? Хејр. Мүгәддәс Китабдан һәмин ан Ибраһимин нә дүшүндүјүнү өјрәнә биләрик. (Ибраниләрә 11:19 ајәсини охујун.) Ибраһим «белә гәнаәтә ҝәлди ки, оғлу өлсә дә, Аллаһ ону дирилтмәјә гадирдир». Бәли, Ибраһим дирилмәјә инанырды. О билирди ки, Јеһова гоҹа вахтында онун вә Саранын нәсилартырма габилијјәтини бәрпа етмишди (Ибр. 11:11, 12, 18). Ибраһим баша дүшүрдү ки, Јеһова үчүн мүмкүн олмајан шеј јохдур. Она ҝөрә дә әмин иди ки, һәмин о ағыр ҝүндә нә баш верирсә-версин, оғлу јенидән һәјата гајыдаҹаг. Ахы Јеһованын вәдләри һәјата кечмәјә билмәз. Тәәҹҹүблү дејил ки, Ибраһим «иман ҝәтирәнләрин атасы» адланыр.\n14. Јеһоваја хидмәтдә һансы чәтинликләрлә үзләширсиниз вә Ибраһимин нүмунәси сизә неҹә көмәк едә биләр?\n14 Бәс бизим барәмиздә нә демәк олар? Дүздүр, Јеһова биздән белә шеј тәләб етмир. Анҹаг О истәјир ки, чәтин олса да вә ја сәбәбини баша дүшмәсәк дә, Онун әмрләринә табе олаг. Һеч елә олубму ки, Јеһованын дедији шеји етмәк сизә чәтин олсун? Бәзиләринә тәблиғ етмәк чәтиндир. Ола билсин, онлар утанҹагдырлар вә танымадыглары адамлара јахынлашыб мүждәни чатдырмаға чәтинлик чәкирләр. Бир башгалары үчүн мәктәбдә вә ја ишдә һамыдан фәргләнмәк чәтиндир (Чых. 23:2; 1 Салон. 2:2). Нә вахтса сизә елә ҝәлибми ки, алдығыныз тапшырыг ҝүҹүнүз хариҹиндәдир? Өзүнүзү Ибраһим пејғәмбәр кими һисс етмисиниз, санки, ағыр-ағыр Муријјә торпағында даға галхырсыныз. Әҝәр беләдирсә, Ибраһим һагда, онун иманы барәдә дүшүнүн. Бу, сизә ҹәсарәт верәҹәк. Садиг киши вә гадынларын нүмунәси үзәриндә дүшүндүкҹә сиз дә онлара бәнзәмәк вә Јеһова Аллаһла дост олмаг истәјәҹәксиниз (Ибр. 12:1, 2).\nИБРАҺИМИН ЈЕҺОВА ИЛӘ ДОСТЛУҒУ\nИбраһимлә Сара Јеһова һаггында өјрәниб Она ибадәт едир\nИбраһим Аллаһа итаәт едиб Ур шәһәриндән ҝедир\nСәфәрләри бојунҹа Јеһова Ибраһимлә Сараны һифз едир\nИбраһим итаәткарлыгла евиндәки бүтүн кишиләри сүннәт едир\nЈеһова Ибраһимин Сәдум шәһәри илә бағлы дедикләринә сәбирлә гулаг асыр\nЈеһова аһыл јашларында олан Ибраһимлә Сараја оғул верир\nБөјүк иман ҝөстәрәрәк Ибраһим оғлуну гурбан ҝәтирмәк бујруғуна табе олур\nИбраһим «узун өмүр сүрәндән сонра һәјатдан дојмуш һалда» дүнјадан көчүр\nБУ ДОСТЛУҒУН МҮКАФАТЫ БӨЈҮКДҮР\n15. Нәјә ҝөрә дејә биләрик ки, Ибраһим Јеһоваја итаәт етдијинә ҝөрә һеч вахт пешман олмамышды?\n15 Сизҹә, Ибраһим Јеһоваја сәдагәтлә итаәт етдији үчүн нә вахтса пешман олмушду? Ҝөрүн Мүгәддәс Китабда онун һәјатынын сону һагда нә јазылыб: «[Ибраһим] узун өмүр сүрәндән сонра һәјатдан дојмуш һалда дүнјадан көчдү» (Јар. 25:8). 175 јашына чатанда Ибраһимин ҝүҹү түкәнди. Анҹаг о, бојланыб өмрүнүн сәһифәләринә баханда мәмнунлуг дујурду. Онун бүтүн һәјаты Јеһова Аллаһла достлуғун әтрафында ҹөвлан етмишди. Бир шеји гејд етмәк лазымдыр ки, Ибраһимин һәјатдан дојмуш һалда дүнјадан көчмәси мәҹази мәна дашыјыр. Бу, о демәк дејил ки, о, ҝәләҹәкдә јашамаг истәмирди.\n16. Ҹәннәтдә Ибраһим нәләрә ҝөрә севинәҹәк?\n16 Мүгәддәс Китабда Ибраһим барәдә дејилир: «О, мемары вә иншаатчысы Аллаһ олан, әсил бүнөврә үзәриндә тикилмиш шәһәри ҝөзләјирди» (Ибр. 11:10). Ибраһим инанырды ки, вахт ҝәләҹәк һәмин шәһәрин, Аллаһын Падшаһлығынын бүтүнлүклә јер үзүнү идарә едәҹәји ҝүнү ҝөрәҹәк. Бәли, о, буну мүтләг ҝөрәҹәк! Тәсәввүр един, Ибраһим Ҹәннәтдә јашајанда вә Аллаһла достлуғуну даһа да мөһкәмләндирәндә неҹә севинәҹәк. Иманы илә гојдуғу нүмунәнин минилликләр әрзиндә Јеһованын хидмәтчиләринә көмәк етдијини биләндә неҹә мүтәәссир олаҹаг. Һәмчинин о, Ҹәннәтдә биләҹәк ки, Исһагын она ҝери гајтарылмасы рәмзи мәна дашыјыб даһа бөјүк һадисәни тәмсил едирди (Ибр. 11:19). Бундан әлавә өјрәнәҹәк ки, оғлу Исһагы гурбан ҝәтирмәјә һазырлашаркән онун ата гәлбинин чәкдији изтираблар Јеһованын Өз Оғлу Иса Мәсиһи фидјә гурбанлығы кими тәгдим едәркән чәкдији әзаблары тәсәввүр етмәјә милјонларла инсана көмәк етмишди (Јәһ. 3:16). Ибраһимин нүмунәси бизә фидјәни даһа чох дәјәрләндирмәјә көмәк едир. Фидјә бәшәр тарихиндә мәһәббәтин ән бөјүк тәзаһүрүдүр.\n17. Сиз нә етмәјә гәтијјәтлисиниз вә нөвбәти мәгаләдә нәји нәзәрдән кечирәҹәјик?\n17 Ҝәлин һәр биримиз Ибраһимин иманындан өрнәк алаг. Биз Јеһованы јахындан таныдыгҹа һәмишә нөгсансыз һәјат сүрәҹәјик вә һәр дәфә өз тәҹрүбәмиздә ҝөрәҹәјик ки, Она сәдагәтлә хидмәт етмәјин мүкафаты бөјүкдүр. (Ибраниләрә 6:10—12 ајәләрини охујун.) Гој Јеһова әбәдијјән бизим Достумуз олсун! Нөвбәти мәгаләдә Јеһова илә дост олан даһа үч садиг инсанын нүмунәсини нәзәрдән кечирәҹәјик.\n^  (3-ҹү абзас) Әввәлләр Ибраһимин ады Ибрам, арвадынын ады исә Сарај иди. Анҹаг бу мәгаләдә биз онлары Јеһованын сонрадан вердији адларла — Ибраһим вә Сара ады илә адландыраҹағыг.\nАллаһын досту Ибраһим


Q=6	C=6	SS=0	LS=0	PS=0	DC=0	LC=0	SD=0	BS=3	G0=129	G1=80	G2=25	DLID=az_RU	BODY=Бир нечә сөз, бир нечә фикир — AQRA Elmin İnkişafına Dətsək İctimai Birliyi\n• Инсан дөрд мәфһум гаршысында аҹиздир: аҹлығын, сусузлуғун, йухусузлуғун, бир дә өлүмүн.\n• Инсанда дөрд йаддаш аләми вар: ҝөз, бәдән, дад, бир дә баш (кәллә). Дөрд ағрысыз (ағры вермәйән) варлыг әһатәсиндә олан инсан: сүд (ана), су, һава, битки аләми (гида) – бу дөрд мәфһум ҹанлы варлыға, ҹисмани аҝры вермәйәнләрдир (ағрысыздырлар).\n• Һейванат аләми үчүн дә ағры вермәйән саһәләр вар. Гәрибәдир, амма бу беләдир. Шир, пәләнҝ, ит, ҹанавар, пишик балаларынын йерини дәйишдикдә мүтләг олараг онлары дишләри илә бойун наһийәсиндән йапышыб йер дәйишәрләр (һейванларын бойун наһийәси, ағрымайан саһәдир). Ат айағы ағры вермәйән наһийә олдуғу үчүн, ат айағына нал вурулан заман она ағры вермәдийиндән сакитликлә ҝөзләйә билир. Инсанда түк кәсилдикдә, әл-айаг дырнаглары кәсилдикдә (гысалдыгда), ағры вермир. Гушларда димдик, буйнузлу һейванларда буйнуз, кенгуруда гарын, ит-пишикләрдә пәнҹә вә.с ағрысыздырлар.\n• Әҝәр инсан башы илә йох, дили илә дүшүнүрсә (мәнтигсиз данышыр), хәстәлийин әввәлиндәдир. Әҝәр инсан дүшүнә билмирсә (истәмирсә), вүҹудун йарысы йохдур. Әҝәр инсан анҹаг ифтира вә йалан данышырса, демәк, о даһа “өлмүш” бир ҹанлыдыр.\n• Дөрд мәфһум ардыҹыллығына сыған инсан: ҝәлиши, йашадығы (илләр) мүддәт, мәзары вә бир дә “даша” – йазыйа сыған ады!\n• Јердән гопа билмәйән инсан! Үфүги бахышла үмид ҝөзләди, шагули бахышла каинатдан көмәк диләди.\n• Ей инсан, сизин “дүнйаныза” бахдым, сыға билмәдим. Һагг дүнйа ганунларындан исә гопа билмәдим!\n• Һәлә дә инсанлар елә билирләр ки, һәр бир улдуз бир ҝүнәшдир. Бу йанлыш фикирдир. (Неҹә ки, йер планетиндә һәрарәт 40oC-дән артыгда мешәләр, торф йатаглары, гуру чөллүкләр аловланыр). Каинатда һәр бир улдуз бир ҝүнәш олмуш олса иди, о “ҝүнәшләрин” истисиндән елә бир Каинат аловланмасы баш верәрди ки, о Каинат аловланмасынын гаршысыны алмаг мүмкүнсүз оларды.\n• Мәһдудиййәт – мәһрумиййәт дейил. Мәһрумиййәтләр исә мәһдудиййәтләр дейил, ей инсан!\n• Һейф биз инсанлар “бу дүнйа” илә “о дүнйанын” мәналарыны дәрк етмәк истәмәдик. Каината исә өз ганунларымызы “диктә” етмәк истәдик. “О” исә гәбул етмәди.\n• Бүтүн инсанлар дүнйаны дедиләр, дүнйадан исә дейә билмәдиләр.\n• Хошбәхтлийә мейар вармы, ей инсан? Бәдбәхтлийә мейар вармы, ей инсан? Истәйә, арзуйа, фикирләрә, дүшүнҹәләрә, бир дә әбәдиййәтә мейар йохдур, ей инсан!\n• Ким ки, һармонийаны (аһәнҝи) дуймаг истәмирсә, һейф…\n• Вәтәнин сәрһәдди? – тарихиндир, тарихләрдәдир.\n• Дейирләр, дейирләр, дейирләр! Јад оланлары нә тез-тез дейирләр. Өзләрини исә һәмишә йаддан чыхарырлар, ҝөрәсән, ахы бунлар нә дейирләр?\n• Дәймә мүгәддәслик хатиринә, дәймә. Нәтиҹәләри чох ағыр олур, дәймә!\n• Гаранлыглардан чых, Ишыға ҝәл! Ләл ишығына, Ейнә ҝәл!\n• Мүәллимин шаҝирди фикирләрини билдирмәйә башлайанда онун мүәллиминин “мүәллимлик” гәдәри билинир, ҝөрүнүр.\n• Һәр даһилик йазыр өзүнә баш дашы!\n• Ҹанлыйа, инсана “сойуг дәймир”, әтрафын гарасы, аҹысы һопур ҹанымыза, ҝөр ки, бу инсан нә имиш. Инсан Каинатла Јер аләми арасында рабитә үчүн йараныб. Инсан о рабитәләри позмаға чалышдыгҹа тәбиәт дә карыхыр. Әсир, ҹошур, санки, инсана суалларыны йағдырыр. Онда инсан ваһимәләнир, йенә дә үзүнү Каината тутур, Каинатла өзү арасында “о илкин рабитәни” чағырыр. Әтраф, тәбиәт сакитләшдикҹә инсан йенә дә унудур. Ҝөр ки, бу инсан нә имиш!\n• Ҝүлүн, чичәйин, ағаҹын, колун әтри (райиһәси) торпағындыр. Чичәкләрин рәнҝләри планетләрин рәнҝидир. Сәманын мави олмасына карыхма, о сәма рәнҝи дәниз, океанларын ҝүнәш ишығындан әкс олунма рәнҝидир. Ахшам гаранлығы Каинатын илкин рәнҝидир.\n• Каинат сиррләри ачандыр. Мүәммаларла инсан фәрг, исбат ахтарандыр.\n• “Фәлсәфә” – дейир, “мәкан йохдур!” “Мәкан” овалын (еллепсоидин) өзүндә олан планетләрин мәзмуисидир. Ҹәм, ҹәмин өзүндәдир. Мәкан истинадларыдыр. Фәлсәфә Каинатын мәркәзини ахтарыр. Каинат дөрдә бөлүнүб, дөрддәдир, дөрд үстә, дөрддәдир. Овалы дөрдә бөл, дөрддәдир.\n• Әҝәр илкдән (о партлайышдан) Каинат формасы еллепсоид (овал) һәндәси гурулушда олмаса иди, рийази әдәд вә тәнликләр олмайаҹагды. Рийази әдәдләр йенә дә һәндәси гурулушун чәрчивәси дахилиндәдир.\n• Өләндән сонра билмәк истәмирәм, дирийкән билмәк истәйирәм.\n• Мүнасиб, һәлә мүтәнасиб дейил!\n• Руһ дедийимиз Јарадандан йараныша ишыг пайы, йараныш варлығыдыр (о синәдәдир).\n• Јенилик ҝөзләнилмәдән олмур. Јенилийә дә йенилик ҝәрәкдир.\n• Ей инсан! Сән дүнйаны истәмә, дүнйа сәни истәсин.\n• Аиләйә бәхш олунан өвлад да дөрд бахымдадыр: дүнйа үчүн бәхш олунан өвлад, халг үчүн бәхш олунан өвлад, әрази үчүн бахш олунан\nөвлад, аилә үчүн бәхш олунан өвлад — бу, ата-ана истәйи вә һөкмүндә дейил.\n• Ағыл, елм өләнә гәдәр лазым олур. Өләндән сонра онлары хәрҹ едәҹәйин лазым олур.\n• Өлүмүн сон анында, инсан аниликдә чох активләшир. Бу илкдән “вар олма һалындан” (ишыгдан), “вар олду” һалына кечид һалыдыр. Варлыг вүҹудундан айрылан ишыг пайыны мүтләг ишыға чатдырмаг, говушдурмаг исә Ҹан апаранын мүшаһидә һалыдыр. Каинатын йаранма һалында, илкдән һәр бир йараныш әввәли ишыг вә истидән олмайыб, анҹаг сойугдан олмуш олса иди, һәр варлыг һәҹм вә күтләсинә ҝөрә һәмишә дәйишән, гейри-сабит олаҹагды. Истинин өзүндән истилик кечириҹилик олмаса иди, өз формасыны (һалыны) дәйишән олаҹагды. Онда Каинатда бүтүн планетләр ассиметрик вә гейри-һәрәкәтли, хаотик һәрәкәтдә бир варлыг олмалы иди. Каинатда олан ҹәм планетләр вә бүтүн ҹанлылар ишыг, исти әһатәсиндә вә варлығындадыр. Илк партлайышдан айрылан исти, о истидән “вар олма” үзви бағлылыгда вә вәһдәтдәдир.\n• Дүзҝүнлүк арасында йалан йохдур. Јалан арасында исә дүзҝүнлүк йохдур. Дүзҝүнлүк әгли, вүҹуди раһатлығын,йалан исә әгли вүҹуди ваһимән вә нәтиҹәдә уғурсузлугларын, вүҹуди әзабларындыр.\n• Елә дүшүн, елә давран ки, әтрафын сәнә тәшәккүрлү олсун. Әтрафын тәшәккүрү Каинатлара “сәсләнән” тәшәккүр олсун. Ей инсан, Каината сәсләнән һәр бир тәшәккүр. Тәшәккүрләрин тәшәккүрүдүр.\n• Таныдыг, таныдыг, таныдыг бу дүнйада һамыны таныдыг. Тәкҹә өзүмүз, өзүмүзү танымаг истәмәдик ки, танымаг истәмәдик.\n• Елә демә ки, елә билирсән. Нә гәдәр билсән дә, йенә дә о гәдәр билирсән “нә гәдәр? Елә о гәдәр” дейиб дә, йенә дә һәлә тамы дейил, елә о гәдәр билирсән.\n• Вар оланын вар олмасы мүтләгдир, амма сәбәб дейил. “Вар олан” – бир һалда Јаратмада Јаратмағындадыр. Һәр бир варлыг: ҹисим, маддә, фауна вә флора, диалог, символ, рийази, һәндәси, физики, анатомик-физиоложи варлыг “Вар оланын” йарадыҹылыг хассә вә хүсусиййәтидир. Һәр бир йараныш “О мүтләгин” бәрабәрлийинә чатан дейил.\n• Һәр бир йенилик кечмиши унутдурмур. Һәр бир йенилик кечмиши мүгайисәли дәрәҹәдә хатырладыр. “Кечмиш” дедийин узаглашмаз. О, һәр ан йахынлығындадыр.\n• Јер күрәси Ҝүнәш әтрафында санийәдә 500 км.сан. сүрәтлә һәрәкәтдәдир. О, 500 км санийәйә уйғунлаша билсән, (әгли) ҝәләҹәйи билмәк олар. Әҝәр Каинатда олан планетләрин, ҹәм һәрәкәт сүрәтинә бағлана билсән, онда инсана мараглы олан ҝәләҹәйи демәк олар. “Ону демәк”- зеһни йох, әгли сүрәтин нәтиҹәсидир. О, һал сүрәтинә\nуйғунлашмаг һәр варлыға нәсиб дейил. О һаллары билмәк исә зеһни йох, әгли йох, зәкададыр, о да алындадыр.\n• Нәзакәтли дүшүнҹә вә давранышын өзүдүр башланғыҹ. Каината хитаб вә мүраҹиәт һөкмдә йох, нәзакәтин өзүндәдир. Тәләб етмәк йох, тәшәккүрдүр мүтләг.\n• Инсан икили ҝөрдүйүнә дөндү она “дуал” – дуализм деди. Дуализм йох, дует вар! Дует икилик арасында – сән вә мәндир. О, вә сәндир.\n• Мусиги, рәнҝкарлыг, илаһиййат елә бир варлыгдыр ки, һеч вахт онун “сонуна, мүтләгинә чатдым” демәк олмур. О, елә бир варидатдыр ки, һәмишә өзүндән бәхш едир. Елмләр, елми арашдырмалар, кәшфләр дә беләдир. Онлар түкәнмәйән бир варидатдыр.\n• Маддә бирадлы, чох мәналыдыр. Маддә вар олманын физики-кимйәви һалыдыр. Рийази-һәндәси һалы дейил. Варлығында, бүтүн мәлум вә намәлумларын мәзмуиси һалдыр. Маддә мәзмуиси аләмләрин ишыг топлум һалыдыр. Маддә -“ вар олду” һалы йох, “вар олсун” һалыдыр. Маддә әтрафын һалына ҝөрә дәйишилә билмир. О, әтрафын һәмаһәнҝ һалына уйғунлашдырылма һалыны дәйишә билән һалыдыр. Дәйишдийи гәдәриндә дә йенә дә намәлум мәзмуисидир. Маддә бүтүн мәлум елмләрин астрофизики бағлылыг һалындадыр. Маддә “вар олмаг” үчүн, “вар етмәк” үчүн “вар” едәндир. Нә гәдәр вар етсә дә, йенә дә вар едә биләнләрин топлум һалыдыр. Маддә бүтүн аләмләр үчүн тәмәл башланғыҹы вә ардыҹыллыг һалыдыр. Онун формасы “йохдур” бүтүн мүддәт вә ан ардыҹыллығында “вардыр” – оландыр, мәнасыдыр. Илк о бөйүк партлайыш анында ишыгла гаранлыг арасында тәзаһүр едиләндир. О, ишыг, температур, нәмлик, рәнҝләрин, күтләләрин ҹисимләрин бир бирликдә олмасына дашыйыҹы мәнасындадыр. Илкдән, илк инсандан онлара мәлум иди ки, “ма” – Каинат вә варлыгларын ардыҹыл дайанмайан, түкәнмәйән, төрәйән, төрәдән, низамлайан, һасилә ҝәтирән, тамамлайан ишыг, исти, нәмлилик гәдәрини, рәнҝләри өзүндә һасилә ҝәтириб бир төрәдиҹидир. Јаранмышлара әсас апарыҹы вә төрәдиҹидир. О, чохмәналы, тәйинатлы олдуғу үчүн конкрет форма дашыйыҹысы дейил. Маддә Каинат йаранмасына ардыҹыл һәрәкәт тәйинатынын ишыг топлумудур. Зәррәнин өзү дә йараныша “бирадлы”, чохмәналыдыр. О зәррә дедийимиз йараныша тәйинли, илкин ишыг һалы, ишыг дашыйыҹысы бүтүн варлыглара йарадыҹы әввәлидир. О ишыг һалы тәйинли олмаса иди (хаотик олса иди), йараныш, ҹисим, күтлә мөвҹуд ола билмәзди.\nИнсанлар “руһ” дейиб, билдийи, йаранышын илк тәмәл һалыдыр. О, варлығы, вүҹуду вар едән һалыдыр. Синәдә олан, йерләшән о ишыг һалы һеч бир әтраф һаллара ҝөрә дәйишикликләрә уғрамыр. Һала мүтәнасиб олараг нә исинир, нә сойуйур, нә йатыр, нә йорулур, нә дә сузур. Сабит бир “вар ол” һалыдыр. О, исә варлығы “вар едән” һалыдыр. Илкинә — Јарадана гайытдыгда (физики өлүм) “вар олду” һалыдыр. Вүҹуду вүҹуд едән, үзвләри ишләк едән һалыдыр –\nбирлийидир. “Руһ” – бу адлыг мәнасыдыр. Амма онун вар олмасы вә йарадыҹылыға функсийасы ҹанлы инсан варлығыны вар едәндир.\nО ҹанда дүшүнҹә, һиссләр, о ҹанда физиоложи-анатомик һалларын мәзмуисидир. Ҹан мүддәтинә ҝөрә дәйишикликләрә уғрайыр. О ишыг пайы, “Руһ” исә һеч бир һалда өз ишыг пайы функсийасыны дәйишмир, дәйишикликләрә уғрамыр. “Руһ” дедийимизин мәна дашыйыҹысы одур ки, Јараданын йараныша тәйин етдийи ишыг пайыдыр, О, Јараданын Өзүнә мәхсусдур.\nМадди аләм ҝөрдүйүн, тохундуғун, ешитдийин, дуйдуғун, мәсафәйә бөлдүйүн, һисс етдийиндир.\nМаддә исә намәлум, Маддәни ҝөрмүш олсан да, о маддәнин еһтийатынын (ресурсунун) һарадан башлайыб, һараҹан йарадыҹы дашыйыҹысы олдуғу намәлумундур. Маддә һәрәкәт едән, варлыглар арасында һәрәкәт едиб йараныша чохмәналы, чохтәрәфли дашыйыҹыдыр. Будур Ишыг, будур зәррә, будур маддә, будур әтраф, будур йараныш, будур йаранмыш олаҹаг. Чүнки маддә итмир. О итмәк, итирмәк үчүн йох, һаллар, варлыглар арасында варлыглары вар етмәк үчүн топлум һалыдыр. Маддә инсанамы аиддир? Јох, инсан маддәйә аиддир. Маддә йохса, маддилик йохдур. Ишыг йохса, зәррә йохдур, зәррә йохса, йараныш йохдур, илк йохдур. Јараныш йохса, йаранманын мәнасы йохдур.\nМаддә һәмишә севинҹ һалындадыр. Маддә йаранмалы олаҹагларын илк севинҹин өзүндә ардыҹыл йарадыҹылыг һалындадыр. О дайанмаз, о түкәнмәз, о йорулмаз, о йатмаз, йарадыҹылыг һаллары мүрҝүләмәз. Маддә маддидән дейил, маддәдәндир. Маддәдән маддилийә көмәкчидир. Јаранышлар арасына өтүрүҹүдүр, дайанмайан һалы, дишли чарх һалыдыр. Маддә топлум йаддаш һалыдыр, йаддашсыз дейил. Јаддаш һалында олдуғу үчүн итмир. Һаллар арасында йенә дә йаддаш һалыны дейир. Она ҝөрә маддә итмир. Чүнки каинат өзү йаддашсыз дейил.\nҺәр ҝөрдүйүн, ҝөрә билмәдийин дә йаддашсыз дейил.


Q=7	C=7	SS=0	LS=0	PS=0	DC=0	LC=0	SD=0	BS=0	G0=8	G1=7	G2=4	DLID=az_RU	BODY=Түркијә Кипри сатын алыр\nЈунан Кипринин лидери Никос Анастасиадис өлкәдә јаранан игтисади бөһранла бағлы мәсәләјә мүнасибәт билдириб. О, јунанларын Шимали Кипр Түрк Ҹүмһуријјәтиндә јарадылан Дашынмаз Әмлак Комиссијасына даһа чох мүраҹиәт етдијини билдириб.\nА.Никос буну өлкә үчүн нараһатлыгвериҹи мәгам адландырыб. Јунанлара мүраҹиәтлә “Малларынызы дәјәр-дәјмәзинә сатмајын. Түркијә Кипр торпағыны да түркләшдирир. Мүзакирәләрдә бу факт бизи зәифләдәҹәк” дејә гејд едиб.\nКипр мүзакирәләринә һазырлашан јунан Кипринин лидеринин сөзләринә ҝөрә, ШКТҸ-дә јарадылан Дашынмаз Әмлак Комиссијасына мүраҹиәт едәнләрин сајы әсасән 1974-ҹү илдән әввәл Кипрдә мүлкләри олан јунанларын һесабына артыб.\n2006-ҹи илдә јарадылан комиссијаја бу ҝүнә гәдәр 5399 мүраҹиәт дахил олуб. Түркијә 437 јунана 138 милјон 593 мин инҝилис фунт-стерлинг тәзминат өдәјиб. Тәзминат өдәнән мүлкләр 9 милјон квм әразини әһатә едир.\nЈунан лидери Түркијә вә ШКТҸ-нин март ајына гәдәр проблеми һәлл етмәјә даир чағырышына да мүнасибәт билдириб: “Түркијә аддым атсын, БМТ вә АБ-нин гәрарларыны јеринә јетирсин. Белә олса март ајына гәдәр јох, јени илә гәдәр һәлл јолу тапарыг”.\n4669 дәфә бахылыб


Q=0	C=0	SS=0	LS=0	PS=0	DC=0	LC=0	SD=0	BS=1	G0=118	G1=85	G2=25	DLID=az_RU	BODY=«МӘҺСУЛ бол, бичинчи исә аздыр. Буна ҝөрә дә бичин Саһибинә јалварын ки, мәһсулу јығмаға бичинчи ҝөндәрсин» (Лука 10:2). Иса Мәсиһ тәрәфиндән 2000 ил өнҹә сөјләнилмиш бу сөзләр, санки Мјанма һагда дејилиб. 55 милјон әһалиси олан Мјанмада хош мүждәни јајан ҹәми 4200 тәблиғчи вар.\nЛакин «бичин Саһиби» Јеһова ҹәнуб-шәрги Асијада бичин ишинә көмәклик ҝөстәрмәк үчүн мүхтәлиф өлкәләрдән олан јүзләрлә баҹы-гардашын үрәјиндә һәвәс ојадыб. Бәс онлар вәтәнләриндән ајрылыб Мјанмаја көчмәк гәрарына неҹә ҝәлдиләр? Бура көчмәк үчүн һансы дәстәји алдылар? Вердикләри гәрарын мүкафаты нә олду? Ҝәлин буну онларын дилиндән ешидәк.\n«ӨНҸҮЛЛӘРӘ ЕҺТИЈАҸЫМЫЗ ВАР, ҜӘЛИН!»\nБир нечә ил бундан өнҹә Јапонијада өнҹүл кими хидмәт едән Казуһиро епилепсија тутмасы кечирир вә һушуну итирир. Ону хәстәханаја апарырлар. Һәким она 2 ил машын сүрмәмәји мәсләһәт ҝөрүр. Казуһиро буну ешидәндә чох пис олур. «Бәс мән ән севдијим иши — өнҹүллүјү неҹә давам етдирәҹәјәм?» — дејә нараһатлыг кечирир. Казуһиро Јеһоваја һәрарәтлә дуа едиб јалварыр ки, өнҹүл хидмәтини давам етдирмәк үчүн бир јол ачсын.\nКазуһиро вә Мари\nО дејир: «Бу һадисәдән бир ај сонра сәһһәтимин пис олмасындан хәбәр тутан Мјанмадакы достум мәнә зәнҝ едиб деди: “Мјанмада ҹамаат автобусла ҝедиб-ҝәлир. Бурада машынсыз да өнҹүл хидмәтини давам етдирә биләрсән”. Һәкимимдән Мјанмаја ҝетмәк үчүн сәһһәтимин әл вериб-вермәдијини сорушдум. Онун ҹавабы мәни тәәҹҹүбләндирди. О деди: “Мјанмадан бејин үзрә бир мүтәхәссис һал-һазырда Јапонијададыр. Сәни онунла таныш едәрәм. Әҝәр бир дә епилепсија кечирсән, һәмин һәким сәни мүалиҹә едәр”. Һәкимин бу сөзләрини Јеһованын дуама ҹавабы кими гәбул етдим».\nКазуһиро дәрһал Мјанма филиалына e-mail ҝөндәриб јолдашы илә орада өнҹүл кими хидмәт етмәк истәдикләрини билдирир. Беш ҝүнүн ичәрисиндә филиалдан ҹаваб ҝәлир: «Өнҹүлләрә еһтијаҹымыз вар, ҝәлин!» Казуһиро вә һәјат јолдашы Мари машынларыны сатыр, визаларыны вә билетләрини алыб јола дүшүрләр. Һал-һазырда онлар Мандалајда жестдилли групда севинҹлә хидмәт едир. Казуһиро дејир: «Јашадыгларымыз Аллаһын Зәбур 37:5 ајәсиндә вердији вәдә етибарымызы мөһкәмләндирди. Орада јазылыб: “Јолуну Јеһоваја тапшыр, Она ҝүвән, О, сәнин ишини һасил едәр”».\nЈЕҺОВА ЈОЛУМУЗУ АЧЫР\n2014-ҹү илдә Мјанмадакы Јеһованын Шаһидләринә хүсуси топлантыја ев саһиблији етмәк шәрәфи нәсиб олду. Топлантыја хариҹи өлкәләрдән чохлу гонаг гатылды. Онлардан бири Бирләшмиш Штатлардан олан 34 јашлы Моник баҹыдыр. Баҹы дејир: «Топлантыдан гајыдандан сонра Јеһоваја дуа етдим ки, һәјат јолунда мәнә јол ҝөстәрсин. Руһани мәгсәдләрим барәдә валидејнләримлә дә данышдым. Һамымыз белә гәнаәтә ҝәлдик ки, Мјанмаја ҝери гајытмалыјам. Амма бу гәрарымы һәјата кечирмәк үчүн мүәјјән вахт лазым олду. Бунунла бағлы чох дуа етмәли олдум». Моник бунун сәбәбини белә изаһ едир:\nМоник вә Ли\n«Иса Мәсиһ давамчыларына бир иш ҝөрмәздән әввәл мәсрәфләри һесабламағы мәсләһәт ҝөрүрдү. Буна ҝөрә мән дә өзүмдән сорушдум: “Көчмәјә имканым чатыр? Ишә чох вахт сәрф етмәдән һәмин өлкәдә өзүмү тәмин едә биләҹәјәм?” Ҝөрдүм ки, дүнјанын о бири тајына көчмәк үчүн јетәринҹә пулум јохдур». Бәс неҹә олур ки, Моник көчүр? (Лука 14:28).\nО дејир: «Бир ҝүн мүдирим мәни јанына чағырды. Горхдум ки, мәни ишдән чыхармаг истәјир. Амма әксинә олду. Мүдир јахшы ишчи олдуғума ҝөрә мәни тәрифләди. Сонра исә деди ки, мәнә пул мүкафаты ајырыб. Ајрылан пул борҹ-хәрҹими өдәмәк үчүн кифајәт иди!»\nМоник 2014-ҹү илин декабр ајындан бәри Мјанмада хидмәт едир. Ҝәлин ҝөрәк о, тәләбат олан әразидә хидмәти барәдә нә дејир: «Бурада олдуғума ҝөрә чох хошбәхтәм. Һал-һазырда үч нәфәрлә Мүгәддәс Китаб дәрси кечирәм. Онлардан биринин 67 јашы вар. Бу гадын мәни һәмишә тәбәссүмлә гаршылајыр вә бәрк-бәрк гуҹаглајыр. Аллаһын адынын Јеһова олдуғуну ешидәндә ҝөз јашларыны сахлаја билмәмишди. О, белә сөзләр демишди: “Һәјатымда илк дәфәдир ки, Аллаһын адынын Јеһова олдуғуну ешидирәм. Мәндән ики дәфә кичик олсан да, мәнә һәјатда ән ваҹиб шеји өјрәтдин”. Нә јалан дејим, мән дә онунла ағламышдым. Бу кими һадисәләр тәләбат олан әразидә хидмәт етмәјин нә гәдәр мәмнунлуг бәхш етдијини ҝөстәрир». Бу јахынларда Моник баҹыја Падшаһлыг Мүждәчиләри Мәктәбиндә охумаг шәрәфи нәсиб олмушду.\nДиҝәрләрини Мјанмаја көчмәјә һәвәсләндирән «Јеһованын Шаһидләринин иллик фәалијјәти» китабынын 2013-ҹү ил бурахылышында бу өлкә һагда јазылмыш мәлумат олду. 30-дан чох јашы олан Ли адлы баҹы Ҹәнуб-Шәрги Асијада јашајырды вә онун тамҝүнлүк иш јери вар иди. Баҹы «Иллик фәалијјәт» китабында Мјанма һагда јазыланлары охудугдан сонра орада хидмәт етмәк барәдә дүшүнүр. О дејир: «2014-ҹү илдә Јангонда кечирилән хүсуси топлантыда иштирак едәндә Мјанмадакы чинлиләрә тәблиғ етмәк үчүн бура көчән бир әр-арвадла таныш олдум. Чин дилини билдијим үчүн гәрара ҝәлдим ки, Мјанмаја көчүб һәмин група дәстәк олум. Мониклә бирҝә Мандалај шәһәриндә мәскунлашдыг. Јеһованын көмәји илә, ејни мәктәбдә јарымштат иш вә јахынлыгда ев тапдыг. Һаванын гызмар олмасына вә бәзи нараһатлыглара бахмајараг, бурадакы хидмәтимдән севинҹ дујурам. Мјанма әһалиси садә һәјат тәрзи сүрсә дә, чох нәзакәтлидир вә хош мүждәни динләмәјә вахт ајырыр. Јеһованын Өз ишини неҹә сүрәтләндирдијинә шаһид олмаг мөһтәшәмдир. Мән әминликлә дејә биләрәм ки, Мандалајда хидмәт етмәјим Јеһованын истәјидир».\nЈЕҺОВА ДУАЛАРЫ ГӘБУЛ ЕДИР\nТәблиғчиләрә тәләбат олан әразијә көчмүш бир чох мәсиһи дуанын ҝүҹүнү өз үзәриндә һисс едиб. Мәсәлән, 37 јашлы Ҹумпа вә 35 јашлы јолдашы Нау Јапонијада жестдилли јығынҹагда хидмәт едирди. Онлар һансы сәбәбә ҝөрә Мјанмаја көчмәк гәрарына ҝәлир? Ҹумпа дејир: «Јолдашымла мәним һәмишә тәблиғчиләрә тәләбат олан өлкәдә хидмәт етмәк мәгсәдимиз олуб. Јапонијада жестдилли јығынҹағымызда хидмәт едән бир гардаш Мјанмаја көчдү. Әлимиздә пул аз олса да, 2010-ҹу илин мај ајында биз дә көчдүк. Мјанмадакы баҹы-гардашлар бизи чох меһрибан гаршыладылар!» Гардаш Мјанмадакы жестдилли инсанларын хош хәбәрә мүнасибәти барәдә белә дејир: «Мараг ҝөстәрәнләрин сајы чохдур. Жест дилиндә видеолар ҝөстәрәндә онлар һејран галыр. Јеһоваја хидмәт етмәк үчүн бураја көчмәк гәрарыны вердијимизә ҝөрә чох хошбәхтик!»\nНау вә Ҹумпа\nҸумпа вә Нау мадди чәтинлијин өһдәсиндән неҹә ҝәлдиләр? Гардаш дејир: «Үч илдән сонра әлимиздә олан-галан пул гуртармаг үзрә иди. Нөвбәти илин кирајә һаггыны өдәмәјә пулумуз чатмырды. Јолдашымла ҝеҹә-ҝүндүз дуа едирдик. Ҝүнләрин бир ҝүнү филиалдан мәктуб ҝәлди. Биз мүвәггәти хүсуси өнҹүл кими хидмәт етмәк дәвәти алмышдыг! Јеһоваја һәмишә бел бағлајыр вә Онун әлинин үзәримиздә олдуғуну ҝөрүрүк. О, һәртәрәфли бизим гајғымыза галыр». Бу јахынларда Ҹумпа вә Нау да Падшаһлыг Мүждәчиләри Мәктәбини битирди.\nЈЕҺОВА ЧОХЛАРЫНЫ ТӘШВИГ ЕДИР\nИталијадан олан 43 јашлы Симон гардашы вә Јени Зеландијадан олан 37 јашлы һәјат јолдашы Аннаны Мјанмаја көчмәјә нә тәшвиг едиб? «2013-ҹү илин “Иллик фәалијјәт” китабында Мјанма һаггында олан мәлумат!» — дејә баҹы бөлүшүр. Симон гардаш исә дејир: «Мјанмада олмаг бизим үчүн бөјүк шәрәфдир. Бурада һәјат олдугҹа садәдир вә Јеһованын ишинә даһа чох төһфә верә билирәм. Тәләбат олан әразидә хидмәт едән заман Јеһованын бизим гајғымыза неҹә галдығыны дујмаг һәгигәтән һејрәтамиз һиссдир» (Зәб. 121:5). Анна баҹы дејир: «Һеч вахт бу гәдәр хошбәхт олмамышам. Һәјатымыз чох садәдир. Јолдашымла даһа чох вахт кечирирәм вә бунун сајәсиндә мүнасибәтләримиз даһа мөһкәм олуб. Һәмчинин јени достлар газанмышыг. Бурда инсанлар Јеһованын Шаһидләринә гаршы гәрәзли мүнасибәт бәсләмир вә һәгигәтә бөјүк мараг ҝөстәрирләр». Ҝәлин ҝөрәк неҹә.\nСимон вә Анна\nАнна баҹы дејир: «Бир ҝүн мағазада бир тәләбә гыза тәблиғ етдим вә онунла ҝөрүш тәјин етдим. О, ҝөрүшә бир рәфигәси илә ҝәлди. Нөвбәти дәфә өзү илә бир нечә рәфигәсини, сонра исә даһа бир нечә рәфигәсини ҝәтирди. Һал-һазырда мән онларын беши илә Мүгәддәс Китаб дәрси кечирәм». Симон гардаш дејир: «Саһәдәки инсанлар чох меһрибан вә мараг долудурлар. Һәгигәтә чох адам мараг ҝөстәрир. Дүзүнү десәм, онларын һамысына баш чәкмәјә вахтымыз чатмыр».\nСачио вә Мизуһо\nМјанмаја көчәнләр бу гәрары вермәздән өнҹә һансы аддымлары атыблар? Јапонијадан олан Мизуһо баҹы дејир: «Јолдашым Сачиојла мән һәмишә тәблиғчиләрә тәләбат олан өлкәдә тәблиғ етмәји арзуламышыг. Амма билмирдик һансы өлкәјә ҝедәк. “Иллик фәалијјәт” китабынын Мјанма һаггында олан 2013-ҹү ил бурахылышыны охујанда орадакы һадисәләр бизә о гәдәр тәсир етди ки, Мјанмада хидмәт етмәк барәдә дүшүнмәјә башладыг». Сачио гардаш дејир: «Бир һәфтәлик Мјанманын бөјүк шәһәрләриндән бири олан Јангона бир нөв кәшфијјата ҝетмәк гәрарына ҝәлдик. Бу гыса сәфәрдән сонра анладыг ки, бура көчмәлијик».\nСИЗ ДӘ ДӘВӘТӘ ҺАЈ ВЕРӘ БИЛӘРСИНИЗ?\nЖан, Даника, Родни вә Ҹордан\n50-дән чох јашлары олан Родни вә јолдашы Жан, һәмчинин оғлу Ҹордан вә гызы Даника тәләбат олан әразидә хидмәт етмәк мәгсәдилә 2010-ҹу илдә Австралијадан Мјанмаја көчүб. Родни гардаш дејир: «Инсанларын Аллаһ һаггында өјрәнмәјә нә гәдәр һәвәсли олдуғуна һејран галдыг. Диҝәр аиләләрә дә Мјанма кими әразиләрә көчүб хидмәт етмәји дөнә-дөнә төвсијә едирәм. Чүнки бунун аиләмизин руһанилијинә неҹә ҝөзәл тәсир етдији ҝөз габағындадыр! Бу ҝүн әксәр ҝәнҹләрин фикри-зикри телефонда, машында, ишдә вә саирә бу кими шејләрдәдир. Бизим ушагларымызын башы исә хидмәт үчүн јени сөзләр өјрәнмәјә гарышыб. Онлар Мүгәддәс Китабла таныш олмајан инсанларла сөһбәт апармағы, ибадәт ҝөрүшләриндә шәрһләр вермәји өјрәнирләр вә өзләрини диҝәр бу кими руһани ишләрә һәср едибләр».\nОливер вә Анна\nБирләшмиш Штатлардан олан 37 јашлы Оливер гардаш башгаларына да бу ҹүр хидмәт нөвүнү төвсијә едир. О, бунун сәбәбини белә изаһ едир: «Өјрәшдијим, мәнә раһат олан јери гојуб башга әразидә Јеһоваја хидмәт етмәјин бөјүк үстүнлүкләри вар. Бунун сајәсиндә истәнилән вәзијјәтдә Јеһоваја бел бағламағы өјрәндим. Һал-һазырда әмәкдашлыг етдијим баҹы-гардашлары әввәлләр танымасам да, етигадларымыз бизи бирләшдирир. Белә бир шеј јалныз Аллаһын Падшаһлығында мүмкүндүр». Бу ҝүн Оливер вә јолдашы Анна чинлиләрә тәблиғ едир.\nАвстралијадан олан 52 јашлы Тразел баҹы Мјанмада 2004-ҹү илдән бәри хидмәт едир. О дејир: «Шәраити јол верән һәр кәсә тәләбат олан әразидә хидмәт етмәји гәтијјәтлә төвсијә едирәм. Өз тәҹрүбәмдән ҝөрмүшәм ки, әҝәр инсанын хидмәт етмәк истәји варса, Јеһова мүтләг онун ҹәһдләринә мүкафат верәҹәк. Хәјалыма да ҝәтирә билмәздим ки, белә бир һәјат сүрәрәм. Бу, арзу едә биләҹәјим ән хошбәхт, ән мәналы һәјатдыр!»\nХидмәт етмәк мәгсәдилә Мјанмаја көчән бу баҹы-гардашларын тәәссүратлары гој сизин дә тәблиғчиләрә тәләбат олан әразиләрә көчүб сәмими инсанлара көмәк етмәк истәјинизи аловландырсын. Бу баҹы-гардашлар бир ағыздан дејир: «Мјанмаја ҝәл, бизә көмәк ет!»


Q=7	C=7	SS=0	LS=0	PS=1	DC=0	LC=0	SD=0	BS=5	G0=40	G1=26	G2=8	DLID=az_RU	BODY=TolishPress.org - ЧЫ МАВЛЭ СЫРР\nГлавная : Шав-нышт : ЧЫ МАВЛЭ СЫРР\nЧЫ МАВЛЭ СЫРР\nНәғылон on 07 Ноябрь, 2016 22:21:00 | 1378 раз прочтено\nЧЫ МАВЛӘ СЫРР\nГыләј һестбе, гыләј ныбе, ғәрәјз Хыдо һички ныбе. Гыләј мәһоләдә гыләј подшо һестбе. Чы подшо аһ-имон и гылә кинәш һестбе.\nРужи бә подшо мәһол гыләј дәвуш омејдә. Дәвуш һар тәрәфәдә ҹоди кардејдә, рәмл ғандејдә, бә ҹәмати тале дијә кардејро фол окардејдә…\nПодшо ыми мәсејдә, дәвуши дојдә ванг карде ыштә тоно. Бәј вотејдә ки, бомынән гыләј фол окә, һәлә бунум аз чокнә бәмардем.\nДәвуш фол окардејдә, вотејдә:\n-Вахт боме бәрәсе, ыштә кинә бә шу бәдош, әчәј сәкәс ышты вырәдә бә тахт бебәше, әмр бәдо, тыни чы ҹәмати чәши вәдә мәјдонәдә бәдо еһаште.\nПодшо ым сыханон мәсејдә, әһволыш хәјли бевәҹ бејдә; ғәм-ғуссә пегәтејдә әј…\n…Сорон дәвардејдән, подшо кинә перәсејдә, шушәнин бејдә. Әчәј речинәти сорәх мәһолбәмәһол шејдә рәсејдә. Чы һар тәрәфо бо кинә мыштәријон пәјдо бејдән.\nПодшо бә јод вардејдә чы дәвуши сыханон. Ҹар дојдә жәј ки, чымы кинә ки быпијо сәј, әв бәчымы и гылә шәрти бәпе әмәл быкә. Чымы гыләј мавләм һесте, әчәј дыләдә гыләј сипијә, гыләјән сијо сығ һесте. Ә одәм ыштә дасти бәпе дәғандо бә мавлә дылә, чә сығонәдә гыләј бекә. Еһанә сипијә сығ беко, кинән, ыштә подшоәтијән бәдом бәј. Не, еһанә сијо сығи беко, бәвәдә бәпе әј быдәм гули карде чы һалику.\nӘнҹәх подшо бә нијони бә мавлә дылә һежо ды гылә сијо сығ еғандејдә, сипијә сығ еғандејдәни.\nЧы дынјо һар тәрәфику омејдән нуперәсә ҹывонон, шаһзодон, дасти дәнојдән бә мавлә, һәммәјән сијо сығ бекардејдән. Подшоән гылә-гылә әвони дојдә гули карде чы һалику.\nЖыго бејдә ки, чы подшо кинә чә мавлә сырри омутејдә. Әнҹәх чы тарсику һичи карде зынејдәни.\nИ кәрән подшо кинә чы куләфирәнгику дијә кардејәдә, виндејдә ки, елчијә сығисә гыләј пијәмерд ныштә, хәјли һәфтоғи бардејдә. Вығандејдә ыштә кәнизонәдә и кәси, дојдә ванг карде ым мерди ыштә тоно. Гордынејдә ыштә пешти бә пијәмерди, хәбә сәјдә де рыки:\n-Бәты чич лозиме, маму?\n-Аз омәм, ышты пыә мавләку сипијә сығи бекәм, тынијән, ышты пыә тахт-тоҹијән быстәном боштәно.\nКинә һежо жәго ныштә вәзјәтәдә вотејдә:\n-Чанд соронин ҹывон-ҹывонә игидон, чанд гылә ағылмандә шаһзодон бекарде зынәни сипијә сығ, ыштәншон ғыбон доә. Ты гыләј пијәмерд, ноһәх егынијәш бы савдо. Чәнә сәломәтиш, беши быши бәштә кә.\nБымәдә чы подшо кинә гардејдә бә пешо, виндејдә ки, пијәмерд бәке, ладику деми гәп жәкәс гыләј ҹывонә, речинә зоәј, ыштәныш дәғандә бә пијәмерди либос. Дылыш банд бејдә бы зоә, кардејдә бәј ловә ки, бәс һол-ғәзијә жыгој… Ты бекарде әзыниш сипијә сығи, чымы беинсофә пыән бәдо кыште тыни. Ты беши быши бәштә кә.\nРози бејдәни зоә, вотејдә:\n-Не, аз сипијә сығи бебәкам чы мавлә дыләку!\nХәбә рәсејдә бә подшо ки, омә гыләј тожә елчи. Ҹар кәшејдән бә шәһри ҹәмати, вәзир-вәкил, сипиришон-сијоришон гырдә бејдән бә мәјдон. Вардејдән чы подшо мавлән нојдән дуз чы мәјдони мијонәдә. Подшо кинән ыштә чәши арсон ру карде-карде, дештә һәмроә кинон бә иврә чы подшо сәрај куләфирәнгику мандә бә тәмшо…\nВанг кардејдән зоә. Омејдә әв бә мавлә нези. Мәхлох де интизори чәш кардејдә әј. Јолы-рук һәммәј бәмә-шивән кардејдән ки, һички бекарде зынејдәни сипијә сығи чы мавләку, ыштәни ноһәхәдә дојдән кыште. Ын пурҹәмолә зоән ноһәх ғәдәмыш ноә бы рој.\nЗоә дасти дәнојдә бә мавлә, ыштә мышти пур бекардејдә бә бетон. Мәхлохи дыл де тып-тыпи жәјдә. Подшо кинән шивән кардејдә чә тәрәфо.\nПодшо жәјдә зиккә ки, дасти окә, һәлә бунум, кон сығы бекардә.\nЗоә әнәхәбәдә ыштә дасти гордынејдә осмонәдә, чәнә зуш һесте, кыртәғә дојдә сығи. Сығ шејдә гин бејдә чы чәшику.\nПодшо рәјрә әмр дојдә, епуштејдән чы зоә кәш-почон. Ыштә одәмонән вығандејдә чы сығи думо. Әнҹәх пәјдо карде зынејдәнин сығи. Мандејдән мәтәл, зынејдәнин чич быкән. Зоә бы вахти дамә бејдә:\n-Ај ҹәмат, бымәсән, аз сипијә сығым бекарде, шој-шојку әвым шодој. Подшо вотәј ростебу, бәвәдә аз чы подшо кинән, әчәј тахт-тоҹијән сојбим.\nҺар тәрәфику ҹәмат хәбә сәјдә:\n-Охо, әмә чокнә бовә быкәмон ки, ты сипијә сығы бекардә?\n-Ым веј һостонә кој! Шымә дијә быкәнән бә мавлә дыләдә мандә сығи. Еһанә сијо сығ мандәбу, бызын, аз сипијә сығым бекардә.\nОдәмон гынејдән бәјәнды. Рәјрә дијә кардејдән бә мавлә дылә. Виндејдән ки, гыләј сијо сығ мандә әчәј дыләдә. Сығи вардән нишо дојдән бә подшо. Подшо сутејдә-евәшејдә, һичи воте зынејдәни.\nЗоә чы подшо кинә сәјдә, ныштејдә бә тахт. Чы канә подшо кардә һилә бә ҹәмати вотејдә. Пешоән әмр дојдә ки, ын золимә подшо чы ҹәмати чәши вәдә чы даро еһаштон мәјдонәдә.


Q=13	C=8	SS=4	LS=4	PS=8	DC=0	LC=0	SD=0	BS=0	G0=17	G1=14	G2=5	DLID=az_RU	BODY=Өн сөз | Мүгәддәс Китаб | МК\nДИЛИ: Aзәрбајҹан (кирил әлифбасы) Азәрбајҹан (латын әлифбасы) Вјетнам Индонезија Кирибати Конго Мјанма Нидерланд Тонга Украјна Фиҹи амһара га газах ган еве естон инҝилис каонде кореја лози лувале луганда малај малајалам маҹар пангасинан португал португал (португал) санго суаһили таи тамил татар тетела тигре тумбука чилуба читонга јунан Һаити креолу һилигајнон һинд өзбәк\nМүгәддәс Китаб Улу Танрынын бәшәр аиләсинә ҝөндәрдији намәдир. Онун Мүәллифини танымаг истәјән һәр кәс бу китабы охумалыдыр (Јәһја 17:3; 2 Тимутијә 3:16). Јарадан бу китабын сәһифәләриндә бәшәр вә бәшәрин доғма јурду — Јер күрәси үчүн олан мәгсәдини бизләрә әјан едир (Јарадылыш 3:15; Вәһј 21:3, 4).\nМүгәддәс Китаб Төврат, Зәбур, Инҹилдән, еләҹә дә Сүлејман, Үзејир, Јунус вә диҝәр мүгәддәс адамларын гәләмә алдығы јазылардан ибарәт илаһи вәһјләр күллијјатыдыр.\nТарихдә һеч бир әсәр Мүгәддәс Китаб гәдәр инсан һәјатына тәсир ҝөстәрә билмәмишдир. Бу китаб биздә Јеһова Аллаһын мәһәббәтини, мәрһәмәт вә шәфгәтини әкс етдирмәк истәји ојадыр. О, инсана үмид бәхш едәрәк һәјатын ән ағыр сынагларына белә, дөзмәјә ҝүҹ верир. Бунунла јанашы, Аллаһын мүкәммәл ирадәсинә зидд олан дүнја үнсүрләрини ифша едир (Зәбур 119:105; Ибраниләрә 4:12; 1 Јәһја 2:15—17).\nМүгәддәс Китабын орижинал мәтни ибрани, арами вә јунан дилләриндә гәләмә алынмышдыр. Һал һазырда бу китаб бүтөв шәкилдә вә ја гисмән тәхминән 2600 дилә тәрҹүмә едилмишдир. Башга дилләрә тәрҹүмә вә јајылма мигјасы бахымындан Мүгәддәс Китабын тарих боју тајы-бәрабәри олмамышдыр. Бу, һеч дә тәәҹҹүблү дејил. Бир пејғәмбәрликдә Мүгәддәс Китабын баш мөвзусу һаггында јазылыб: «Падшаһлыг һаггындакы бу мүждә халгларын һамысына шәһадәт олсун дејә, бүтүн јер үзүндә тәблиғ едиләҹәк вә сон о вахт ҝәләҹәк» (Мәтта 24:14).\nМүгәддәс Китабдакы хәбәрин зәрурилијини анлајараг биз бу илаһи кәламын дәгиг, ејни заманда ајдын вә тәбии тәрҹүмәсини әрсәјә ҝәтирмәјә чалышмышыг. Арха һиссәдә јерләшән әлавәләрдә, «Мүгәддәс Китабын тәрҹүмә принсипләри», «Бу нәшрин хүсусијјәтләри», «Мүгәддәс Китабын сәһиһлији барәдә» башлыглары алтында рәһбәр тутдуғумуз тәрҹүмә принсипләри вә бу нәшрин сәҹијјәләри барәдә данышылыр.\nАллаһы севән, она ибадәт едән инсанлар Онун Кәламынын дәгиг вә ајдын тәрҹүмәсини ҝөрмәк истәјирләр (1 Тимутијә 2:4). Бизим дә мәгсәдимиз Мүгәддәс Китабы ҝет-ҝедә даһа чох дилә тәрҹүмә етмәкдир. Инди бу нәшри Азәрбајҹан дилиндә сизин ихтијарыныза веририк. Үмидварыг ки, тәгдим етдијимиз бу нәшр Аллаһы ахтаран сизләрә бөјүк фајда ҝәтирәҹәк (Һәвариләрин ишләри 17:27). Аллаһ сизә јар олсун!\nЈени Дүнја Тәрҹүмәси Комитәси\nМүгәддәс Китабын Јени Дүнја Тәрҹүмәсинә өн сөз